CELEX: 32016R1778
Language: bg
Date: 2016-10-06 00:00:00
Title: Регламент за изпълнение (ЕС) 2016/1778 на Комисията от 6 октомври 2016 година за налагане на временно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република

7.10.2016   
               
               
                  BG
               
               
                  Официален вестник на Европейския съюз
               
               
                  L 272/33
               
            РЕГЛАМЕНТ ЗА ИЗПЪЛНЕНИЕ (ЕС) 2016/1778 НА КОМИСИЯТА
      от 6 октомври 2016 година
      за налагане на временно антидъмпингово мито върху вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 7, параграф 4 от него,
      след консултации с държавите членки,
      като има предвид, че:
      1.   ПРОЦЕДУРА
      
      1.1.   Започване на процедура
      
      
                  (1)
               
               
                  На 4 януари 2016 г. Европейското сдружение на производителите на стомана („Eurofer“ или „жалбоподателя“) подаде жалба от името на производители, които представляват над 90 % от общото производство на Съюза на някои горещовалцовани плоски продукти от желязо, от нелегирани стомани или от други легирани стомани. В жалбата се съдържаше доказателствен материал за дъмпинг и за произтичаща от него съществена вреда, който бе счетен за достатъчно основание за започване на разследване.
               
            
                  (2)
               
               
                  Вследствие на тази жалба на 13 февруари 2016 г. Европейската комисия („Комисията“) започна антидъмпингово разследване по отношение на вноса в Съюза на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република („КНР“ или „засегнатата държава“) въз основа на член 5 от Регламент (ЕС) 2009/1225 на Съвета (2) („основния регламент“). Тя публикува известие за започване на процедура в Официален вестник на Европейския съюз
                      (3) („известието за започване“).
               
            
                  (3)
               
               
                  Впоследствие Комисията започна също така следните две разследвания:
                  
                              a)
                           
                           
                              На 13 май 2016 г. (4) — антисубсидийно разследване във връзка с вноса на същия продукт с произход от Китайската народна република;
                           
                        
                              б)
                           
                           
                              На 7 юли 2016 г. (5) — антидъмпингово разследване във връзка с вноса на същия продукт с произход от Бразилия, Иран, Русия, Сърбия и Украйна.
                           
                        
            1.2.   Регистрационен режим
      
      
                  (4)
               
               
                  На 5 април 2016 г. жалбоподателят подаде искане за въвеждане на регистрационен режим за вноса на разглеждания продукт от КНР. На 2 юни 2016 г. жалбоподателят актуализира искането си, като представи по-нови финансови данни, но на 11 август 2016 г. го оттегли.
               
            1.3.   Заинтересовани страни
      
      
                  (5)
               
               
                  В известието за започване Комисията прикани заинтересованите страни да заявят своя интерес, за да вземат участие в разследването. Тя изрично уведоми за започването на разследването жалбоподателя, други известни производители от Съюза, известните производители износители, органите на Китай, известните вносители, доставчиците и ползвателите, търговците, както и сдруженията, за които е известно, че са засегнати, и ги прикани да вземат участие.
               
            
                  (6)
               
               
                  На заинтересованите страни бе предоставена възможност да изложат становищата си в писмен вид и да поискат да бъдат изслушани от Комисията и/или от служителя по изслушванията при търговските процедури. На всички заинтересовани страни, които поискаха да бъдат изслушани и приведоха състоятелни аргументи в подкрепа на искането си, беше предоставена такава възможност.
               
            1.4.   Изготвяне на извадка
      
      
                  (7)
               
               
                  В известието за започване Комисията посочи, че може да изготви извадка от заинтересованите страни в съответствие с член 17 от основния регламент.
               
            1.4.1.   Изготвяне на извадка от производители от Съюза
      
      
                  (8)
               
               
                  В известието за започване Комисията посочи, че ще изготви извадка от производители от Съюза с оглед на големия им брой. Комисията след това изготви извадка въз основа на най-големите представителни обеми на производството и продажбите, като следеше да бъде обхваната добре цялата територия на Съюза. Тя информира съответно временно подбраните дружества и жалбоподателя. Комисията прикани заинтересованите страни да изразят становището си по временната извадка.
               
            
                  (9)
               
               
                  Един от временно подбраните производители от Съюза информира Комисията, че няма да може да окаже съдействие. Освен това италианското сдружение на производителите и търговците на желязо и стомана (Federacciai) и Eurofer заявиха, че Южна Европа не е представена във временната извадка. За да бъде обхваната добре цялата територия на Съюза, Комисията замени производителя от Съюза, който реши да не оказва съдействие, с производител от Съюза от Южна Европа.
               
            
                  (10)
               
               
                  В резултат на това окончателната извадка се състоеше от петима производители от Съюза, находящи се в пет различни държави членки. Те представляват над 45 % от производството на Съюза.
               
            1.4.2.   Изготвяне на извадка от несвързани вносители
      
      
                  (11)
               
               
                  Комисията поиска от несвързаните вносители да предоставят информацията, посочена в известието за започване, за да реши дали е необходимо изготвянето на извадка и — ако случаят е такъв — да направи подбор на такава извадка.
               
            
                  (12)
               
               
                  Четирима вносители предоставиха исканата информация. Поради това не бе необходимо изготвянето на извадка и на всички тях бяха изпратени въпросници относно вносителите.
               
            
                  (13)
               
               
                  Въпреки че Комисията се свърза тях с цел да получи съответната информация, нито един от несвързаните вносители не предостави изцяло попълнен въпросник за целите на настоящото разследване.
               
            1.4.3.   Изготвяне на извадка от производители износители в КНР
      
      
                  (14)
               
               
                  За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от производителите износители в КНР да предоставят информацията, посочена в известието за започване. Освен това Комисията се обърна към мисията на Китайската народна република в Европейския съюз с молба да посочи и/или да се свърже с производители износители, които е възможно да проявят интерес към участие в разследването.
               
            
                  (15)
               
               
                  Тринадесет групи от производители износители в КНР предоставиха исканата информация и се съгласиха да бъдат включени в извадката. Комисията предложи извадка от три групи дружества въз основа на най-големия представителен обем на износа за Съюза, за който е разумно да се очаква, че може да бъде разследван в рамките на наличното време. Тя прикани всички известни засегнати производители износители и органите на КНР да изразят становището си относно предложената извадка.
               
            
                  (16)
               
               
                  Един производител износител, Jiangsu Tiangong Tools Company Limited („Tiangong Tools“), заяви, че следва да бъде включен в извадката, тъй като, за разлика от избраните производители износители, той произвежда инструментални стомани и бързорежещи стомани. Той подчерта, че ако неговият продукт се счита за разглеждан продукт, извадката следва да бъде по-представителна и той следва да бъде включен в нея.
               
            
                  (17)
               
               
                  Това искане бе отхвърлено. Tiangong Tools е осъществявал износ само на малки количества от конкретен вид на продукта в Съюза. Поради това включването на този производител износител в извадката не би направило последната по-представителна. Комисията анализира допълнително въпроса за представителността в контекста на производствената гама.
               
            
                  (18)
               
               
                  Комисията съответно реши да запази предложената извадка, включваща три групи производители износители. Включените в извадката производители износители представляват 57 % от общия внос в Съюза на разглеждания продукт от КНР и 58 % от общия внос в Съюза на разглеждания продукт от оказалите съдействие китайски производители износители.
               
            1.5.   Индивидуално разглеждане
      
      
                  (19)
               
               
                  Само един производител износител, Tiangong Tools, поиска индивидуално разглеждане съгласно член 17, параграф 3 от основния регламент и предостави отговор на въпросника за тази цел. Комисията прие първоначално това искане и извърши проверка на предоставената на място информация.
               
            
                  (20)
               
               
                  Разследването обаче показа, че това дружество произвежда и изнася за Съюза само инструментални стомани и бързорежещи стомани. Като се има предвид, както е обяснено в съображения 29 — 35 по-долу, че Комисията взе временно решение да изключи инструменталните стомани и бързорежещите стомани от обхвата на настоящото разследване, за Tiangong Tools не бе установен временен дъмпингов марж. Въпреки това, ако Комисията промени своето решение относно обхвата на продукта по време на окончателния етап, искането на този производител износител за индивидуално разглеждане ще бъде преразгледано.
               
            1.6.   Отговори на въпросника
      
      
                  (21)
               
               
                  Комисията изпрати въпросници на всички страни, за които е известно, че са засегнати, и на всички други дружества, които заявиха своя интерес в сроковете, посочени в известието за започване. Отговори на въпросника бяха получени от Eurofer, от петима производители от Съюза и от свързаните с тях центрове за производство, обработка и търговия със стомана, от един ползвател, от три групи производители износители в КНР и от един производител в държава аналог.
               
            1.7.   Контролни посещения
      
      
                  (22)
               
               
                  Комисията издири и провери цялата информация, която счете за необходима за целите на временното определяне на дъмпинга, произтичащата от него опасност от причиняване на вреда и интереса на Съюза. В съответствие с член 16 от основния регламент бяха извършени контролни посещения в помещенията на следните дружества/следното сдружение:
                  
                               
                           
                           
                              Сдружение на производители от Съюза:
                              
                                          —
                                       
                                       
                                          Eurofer, Brussels, Белгия
                                       
                                    
                        
                               
                           
                           
                              Производители от Съюза:
                              
                                          —
                                       
                                       
                                          ThyssenKrupp Steel Europe AG, Duisburg, Германия
                                       
                                    
                                          —
                                       
                                       
                                          Tata Steel IJmuiden BV, Velsen-Noord, Нидерландия
                                       
                                    
                                          —
                                       
                                       
                                          Tata Steel UK Limited, Port Talbot, South Wales, Обединено кралство
                                       
                                    
                                          —
                                       
                                       
                                          ArcelorMittal France S.A., Франция, притежаващо следните дъщерни дружества:
                                          
                                                      —
                                                   
                                                   
                                                      ArcelorMittal Mediterranee SAS, Fos-sur-Mer, Франция
                                                   
                                                
                                                      —
                                                   
                                                   
                                                      ArcelorMittal Atlantique Et Lorraine, Dunkerque, Франция
                                                   
                                                
                                    
                                          —
                                       
                                       
                                          ArcelorMittal España SA, Gozón, Испания
                                       
                                    
                        
                               
                           
                           
                              Ползвател:
                              
                                          —
                                       
                                       
                                          Marcegaglia Carbon Steel Spa, Gazoldo degli Ippoliti, Италия
                                       
                                    
                        
                               
                           
                           
                              Производители износители в КНР и свързани търговци:
                              
                                          —
                                       
                                       
                                          Benxi Iron & Steel Group:
                                          
                                                      —
                                                   
                                                   
                                                      Bengang Steel Plates Co., Ltd, Benxi, провинция Liaoning, КНР
                                                   
                                                
                                                      —
                                                   
                                                   
                                                      Benxi Iron & Steel Hong Kong Limited, Хонконг
                                                   
                                                
                                    
                                          —
                                       
                                       
                                          Jiangsu Shagang Group Co., Ltd.:
                                          
                                                      —
                                                   
                                                   
                                                      Zhangjiagang Hongchang Plate Co., Ltd. Jinfeng Town, Zhangjiagang City, провинция Jiangsu, КНР
                                                   
                                                
                                                      —
                                                   
                                                   
                                                      Zhangjiagang GTA Plate Co., Ltd., Jinfeng Town, Zhangjiagang City, провинция Jiangsu, КНР
                                                   
                                                
                                                      —
                                                   
                                                   
                                                      Jiangsu Shagang International Trade Co., Ltd., Jinfeng Town, Zhangjiagang City, провинция Jiangsu, КНР
                                                   
                                                
                                                      —
                                                   
                                                   
                                                      Shagang South-Asia Trading Co., Хонконг
                                                   
                                                
                                                      —
                                                   
                                                   
                                                      Xinsha International PTE. Ltd., Сингапур
                                                   
                                                
                                    
                                          —
                                       
                                       
                                          Hebei Iron and Steel Group (HBIS):
                                          
                                                      —
                                                   
                                                   
                                                      Handan Iron & Steel Group Han-Bao Co., Ltd., Handan City, провинция Hebei, КНР
                                                   
                                                
                                                      —
                                                   
                                                   
                                                      Hebei Iron & Steel Co., Ltd. Tangshan Branch, Tangshan City, провинция Hebei, КНР
                                                   
                                                
                                                      —
                                                   
                                                   
                                                      Hebei Iron & Steel Co., Ltd. Chengde Branch, Chengde City, провинция Hebei, КНР
                                                   
                                                
                                                      —
                                                   
                                                   
                                                      Handan Iron and Steel Group Import and Export Co Ltd, Handan City, провинция Hebei, КНР
                                                   
                                                
                                                      —
                                                   
                                                   
                                                      Hebei Iron and Steel (Singapore) PTE Ltd, Handan City, провинция Hebei, КНР
                                                   
                                                
                                                      —
                                                   
                                                   
                                                      Hebei Iron and Steel (Hong Kong) International Trade Co Ltd, Handan City, провинция Hebei, КНР
                                                   
                                                
                                                      —
                                                   
                                                   
                                                      Hebei Iron and Steel Group (Shanghai) International Trade Co Ltd, Handan City and Chengde City, провинция Hebei, КНР
                                                   
                                                
                                                      —
                                                   
                                                   
                                                      Tangshan Iron and Steel Group Co Ltd, Tangshan City, провинция Hebei, КНР
                                                   
                                                
                                                      —
                                                   
                                                   
                                                      Sinobiz Holdings Limited (British Virgin Islands), Tangshan City, провинция Hebei, КНР
                                                   
                                                
                                                      —
                                                   
                                                   
                                                      Chengde Steel Logistics Co Ltd, Chengde City, провинция Hebei, КНР
                                                   
                                                
                                                      —
                                                   
                                                   
                                                      Duferco SA, Lugano, Швейцария
                                                   
                                                
                                    
                                          —
                                       
                                       
                                          Jiangsu Tiangong Tools Company Limited:
                                          
                                                      —
                                                   
                                                   
                                                      Tiangong Aihe Company Limited, Danbei County, Danyang City, провинция Jiangsu, КНР
                                                   
                                                
                                    
                        
                               
                           
                           
                              Свързани вносители в Съюза:
                              
                                          —
                                       
                                       
                                          Benxi Iron and Steel Group Europe GmbH, Dusseldorf, Германия
                                       
                                    
                                          —
                                       
                                       
                                          Duferco Commerciale, SPA, Genova, Италия
                                       
                                    
                        
                               
                           
                           
                              Производител в държавата аналог:
                              
                                          —
                                       
                                       
                                          ArcelorMittal USA, Chicago, САЩ
                                       
                                    
                        
            1.8.   Разследван период и разглеждан период
      
      
                  (23)
               
               
                  Разследването на дъмпинга и вредата обхвана периода от 1 януари 2015 г. до 31 декември 2015 г. („разследвания период“). Разглеждането на тенденциите, които са от значение за оценката на вредата, обхвана периода от 1 януари 2012 г. до края на разследвания период („разглеждания период“).
               
            2.   РАЗГЛЕЖДАН ПРОДУКТ И СХОДЕН ПPОДУКТ
      
      2.1.   Разглеждан продукт
      
      
                  (24)
               
               
                  Разглежданият продукт е някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и „тесни ленти“), само горещовалцовани, неплакирани, нито покрити.
                  Разглежданият продукт не включва:
                  
                              —
                           
                           
                              продукти от неръждаеми стомани и от силициеви електротехнически (магнитни) стомани със зърнесто ориентирани структури,
                           
                        
                              —
                           
                           
                              продукти от инструментални стомани и от бързорежещи стомани (6),
                           
                        
                              —
                           
                           
                              продукти, ненавити, без релефни мотиви, с дебелина, превишаваща 10 mm, и с широчина 600 mm или повече, и
                           
                        
                              —
                           
                           
                              продукти, ненавити, без релефни мотиви, с дебелина 4,75 mm или повече, но непревишаваща 10 mm, и с широчина 2 050 mm или повече.
                           
                        Разглежданият продукт понастоящем е класиран в кодове по КН 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 90, ex 7225 40 60, 7225 40 90, ex 7226 19 10, 7226 91 91 и 7226 91 99 и е с произход от КНР.
               
            
                  (25)
               
               
                  Горещовалцованите плоски продукти от стомана се произвеждат чрез горещо валцоване. Това е процес за обработка на метал, при който горещият метал преминава през една или повече двойки горещи валци с цел намаляване на дебелината и постигане на еднаквия ѝ размер, като температурата на метала е над температурата му на рекристализация. Продуктите може да се доставят в различни форми: на рулони (омаслени или не, декапирани (травлени) или не), на метър (лист) или на тесни ленти.
               
            
                  (26)
               
               
                  Горещовалцованите плоски продукти от стомана се употребяват за две основни цели. На първо място, те са изходният материал за производството на различни стоманени продукти с добавена стойност надолу по веригата, като се започне от студеновалцованите (7) плоски и покрити продукти от стомана. На второ място, те се използват като промишлени суровини, закупувани от крайните ползватели за различни приложения, включително в строителството (производство на стоманени тръби), корабостроенето, производството на газови контейнери, на превозни средства, на съдове под налягане и при енергопроводите.
               
            2.2.   Сходен продукт
      
      
                  (27)
               
               
                  При разследването се установи, че следните продукти притежават едни и същи основни физически характеристики, както и една и съща основна употреба:
                  
                              а)
                           
                           
                              разглежданият продукт;
                           
                        
                              б)
                           
                           
                              продуктът, произвеждан и продаван на вътрешния пазар на КНР и на САЩ;
                           
                        
                              в)
                           
                           
                              продуктът, произвеждан и продаван в Съюза от промишлеността на Съюза.
                           
                        
            
                  (28)
               
               
                  Комисията реши на този етап, че това са сходни продукти по смисъла на член 1, параграф 4 от основния регламент.
               
            2.3.   Твърдения относно обхвата на продукта
      
      
                  (29)
               
               
                  На първо място, един производител износител (Jiangsu Tiangong Tools Company Limited) и един вносител, свързан с друг китайски производител износител (Duferco S.A.), поискаха някои видове горещовалцовани плоски продукти от стомана, известни в промишлеността като инструментални стомани и бързорежещи стомани, да бъдат изключени от обхвата на продукта. Те заявиха, че инструменталните стомани и бързорежещите стомани имат значително различаващи се свойства, цени, различни спецификации и употреба.
               
            
                  (30)
               
               
                  На 21 април 2016 г. бе проведено изслушване на този китайски производител износител в присъствието на служителя по изслушванията при търговските процедури. Освен това на 22 юни 2016 г. бе проведено изслушване на вносителя относно неговото искане за изключване на продукта.
               
            
                  (31)
               
               
                  Жалбоподателят бе на мнение, че тези твърдения са необосновани и че съществува риск от заобикаляне на мерките, в случай че твърденията бъдат приети от Комисията.
               
            
                  (32)
               
               
                  Комисията установи, че действително има значителни физически и химически различия между другите видове на разглеждания продукт, различни от инструментални стомани и от бързорежещи стомани, от една страна, и инструменталните стомани и бързорежещите стомани, от друга страна. Съществуват няколко химични елемента (8), за които е присъщо да присъстват в инструменталните стомани и бързорежещите стомани, и които не присъстват в разглеждания продукт.
               
            
                  (33)
               
               
                  Освен това има различия в производствения процес и в употребата, както и значителни ценови разлики между инструменталните стомани и бързорежещите стомани, от една страна, и другите видове на разглеждания продукт. Например инструменталните стомани и бързорежещите стомани, за разлика от другите видове на разглеждания продукт, се използват за обработване, машинна обработка, екструдиране, рязане, формоване и пробиване на други материали, което не е нормалната употреба на другите видове на разглеждания продукт. Освен това производството на инструментални стомани следва друг производствен процес, при който специфичните свойства се постигат по време на всички негови етапи. Тази разлика в производствения процес прави производствения процес за получаването на инструментални стомани и бързорежещи стомани по-скъп, което също така обяснява до известна степен разликата в продажните цени в сравнение с другите видове на разглеждания продукт.
               
            
                  (34)
               
               
                  Вносът на инструментални стомани и на бързорежещи стомани като обем представлява около 1,25 % от общия китайски внос през 2015 г. Инструменталните стомани и бързорежещите стомани също така се класират в различни специфични кодове по КН.
               
            
                  (35)
               
               
                  Поради това Комисията временно изключи инструменталните стомани и бързорежещите стомани, като предупреди националните митнически органи за възможните рискове от заобикаляне на мерките.
               
            
                  (36)
               
               
                  На второ място, на 5 август 2016 г. един италиански ползвател, Marcegaglia Carbon Steel Spa, заяви, че следните видове на разглеждания продукт следва да бъдат изключени от обхвата на продукта: видове стомана без интерстициално разтворени атоми (IF-стомани), видове двуфазна стомана, видове високовъглеродна стомана и видове изотропна стомана. Основанието за искането за изключване на тези видове на продукта се изразява главно в следното:
                  
                              а)
                           
                           
                              тези видове на продукта имат значително различаващи се свойства, употреба и цени в сравнение с всички други видове на разглеждания продукт;
                           
                        
                              б)
                           
                           
                              те не са взаимозаменяеми с другите видове на разглеждания продукт.
                           
                        
            
                  (37)
               
               
                  Същият ползвател поиска също така видовете на продукта, които се използват за студено валцоване, да бъдат изключени въз основа на тяхната по-нататъшна употреба надолу по веригата.
               
            
                  (38)
               
               
                  Що се отнася до искането за изключване на продукт по отношение на видове стомана без интерстициално разтворени атоми (IF-стомани), видове двуфазна стомана, видове високовъглеродна стомана и видове изотропна стомана от разглеждания продукт, Комисията счете, че не е доказано, че тези продукти имат различни свойства и употреба. Също така окончателното подробно искане за изключване на продукт пристигна на много късен етап. Поради това на този етап Комисията отхвърли това искане, но ще го проучи допълнително.
               
            
                  (39)
               
               
                  Що се отнася до видовете на продукта, които се използват за повторно валцоване, това представлява една от основните употреби на разглеждания продукт, както е посочено в съображение 26 по-горе. Различната употреба сама по себе си не е основание за изключване. Също така изключването на тези видове на продукта би довело до изключването на по-голямата част от всички внасяни видове на разглеждания продукт, в допълнение към сложно, ако не и невъзможно административно наблюдение за разграничаване на разглеждания продукт на продукти, които се използват за повторно валцоване, и продукти, които не се подлагат на такава операция. Поради това на този етап Комисията отхвърли и това искане.
               
            3.   ДЪМПИНГ
      
      3.1.   Нормална стойност
      
      
                  (40)
               
               
                  В съответствие с член 2, параграф 7, буква б) от основния регламент Комисията определя нормалната стойност в съответствие с член 2, параграфи 1 — 6 от основния регламент за производителите износители от КНР, които отговарят на критериите по член 2, параграф 7, буква в) от същия регламент и на които може да се предостави третиране като дружество, работещо в условията на пазарна икономика. Нито един от оказалите съдействие производители износители обаче не поиска такова третиране.
               
            
                  (41)
               
               
                  Поради това, съгласно член 2, параграф 7, буква а) от основния регламент нормалната стойност трябваше да се определи въз основа на цените или на формираната нормална стойност в подходяща трета държава с пазарна икономика („държава аналог“).
               
            
                  (42)
               
               
                  В известието за започване Комисията предложи да се използва трета държава с пазарна икономика („държава аналог“) по смисъла на член 2, параграф 7, буква а) от основния регламент. Комисията изпрати въпросници до всички известни производители в 11-те държави с пазарна икономика, посочени в известието за започване (9), и до осем други държави, в които има данни за производство и продажби на сходния продукт, а именно Аржентина, Австралия, Египет, Иран, Япония, Южна Африка, Република Корея и Тайван. Общо бе установен контакт с 62 производители в 19 потенциални държави аналог. Само едно дружество в САЩ (ArcelorMittal USA) обаче изрази готовност да съдейства и предостави попълнен въпросник.
               
            
                  (43)
               
               
                  САЩ се считат за подходящ пазар аналог, тъй като са отворен пазар с десет национални производители на сходния продукт и с внос от други държави, който представлява над 10 % от общото потребление. Поради това и като се има предвид, че само един производител от САЩ изрази готовност да съдейства, САЩ бяха временно избрани като подходяща държава аналог.
               
            
                  (44)
               
               
                  Заинтересованите страни бяха приканени да изразят становището си относно този избор. Тъй като не бяха получени коментари, САЩ бяха избрани за държава аналог.
               
            
                  (45)
               
               
                  В съответствие с член 2, параграф 2 от основния регламент Комисията първо провери дали продажбите в САЩ на сходния продукт за независими клиенти са представителни. Продажбите на съдействащия производител на сходния продукт бяха счетени за продажби в представителни количества на вътрешния пазар в сравнение с разглеждания продукт, изнасян за Съюза от включените в извадката китайски производители износители.
               
            
                  (46)
               
               
                  След това Комисията провери дали тези продажби могат да се считат за извършени при обичайни търговски условия в съответствие с член 2, параграф 4 от основния регламент. Това бе направено чрез определяне на дела на рентабилните продажби за независими клиенти. Бе сметнато, че продажбите са рентабилни, когато единичната цена е равна на производствените разходи или е по-висока от нея. Бяха установени съответно производствените разходи на американския производител по време на разследвания период.
               
            
                  (47)
               
               
                  За онези видове на продукта, при които повече от 80 % от обема на продажбите на вътрешния пазар на въпросния вид на продукта са били на стойност, по-висока от тяхната себестойност, а среднопретеглената продажна цена на същия вид е била равна на производствените разходи за единица продукция или по-висока от тях, нормалната стойност за всеки вид на продукта бе изчислена като среднопретеглена стойност на действителните цени на вътрешния пазар за всички продажби на въпросния вид, независимо дали тези продажби са били рентабилни.
               
            
                  (48)
               
               
                  Когато обемът на рентабилните продажби на даден вид на продукта е представлявал 80 % или по-малко от общия обем на продажбите на този вид или когато среднопретеглената цена на съответния вид е била по-ниска от производствените разходи за единица продукция, нормалната стойност бе основана на действителната цена на вътрешния пазар, изчислена като среднопретеглена стойност само на рентабилните продажби на вътрешния пазар на този вид по време на разследвания период.
               
            
                  (49)
               
               
                  По отношение на нерентабилните видове на продукта нормалната стойност бе формирана в съответствие с член 2, параграф 3 от основния регламент, като бяха използвани производствените разходи на американския производител плюс разходите за продажба, общите и административните разходи и печалбата за рентабилните видове на продукта на американския производител.
               
            
                  (50)
               
               
                  Някои видове на продукта, произвеждани в държавата аналог, не можаха да бъдат съпоставени с видовете на продукта, изнасяни от КНР за Съюза, тъй като те не се продават от американския производител. Поради това нормалната стойност за несъпоставимите видове на продукта трябваше да бъде формирана в съответствие с член 2, параграф 3 от основния регламент въз основа на производствените разходи на производителя от държавата аналог. Комисията взе тези разходи за най-близкия подобен продукт и ги актуализира в съответствие с разходите за дейностите по модифициране (надлъжно или напречно рязане), необходими за гарантиране на обективно сравнение. След това Комисията добави обоснована по размер сума за разходите за продажба, общите и административните разходи (7 % — 13 %) въз основа на действителните данни за производството и продажбите, както е предвидено в член 2, параграф 6 от основния регламент. Накрая тя добави обоснована по размер сума за печалбата (10 % — 15 %), като използва средния марж на печалбата от продажбите на рентабилните продукти.
               
            3.2.   Експортни цени
      
      
                  (51)
               
               
                  Включените в извадката производители износители са изнасяли за Съюза както директно за несвързани клиенти, така и чрез свързани дружества.
               
            
                  (52)
               
               
                  За преките продажби експортните цени бяха определени въз основа на действително платените или подлежащи на плащане цени за разглеждания продукт, в съответствие с член 2, параграф 8 от основния регламент.
               
            
                  (53)
               
               
                  За сделките, при които производителите износители са изнасяли разглеждания продукт за Съюза чрез свързани дружества, действащи като вносители, експортната цена бе установена въз основа на цената, на която внасяният продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. В този случай цената бе коригирана, за да се отразят всички разходи, направени между вноса и препродажбата.
               
            3.3.   Сравнение
      
      
                  (54)
               
               
                  Нормалната стойност и експортната цена бяха сравнени на базата на цена франко завода. Дъмпинговите маржове бяха определени чрез сравнение на цените франко завода на всеки от включените в извадката производители износители с продажните цени на вътрешния пазар на производителя от държавата аналог или с формираната нормална стойност, в зависимост от случая.
               
            
                  (55)
               
               
                  За да се гарантира обективно сравнение между нормалната стойност и експортната цена, разликите, които засягат цените и тяхната сравнимост, бяха надлежно отчетени под формата на корекции в съответствие с член 2, параграф 10 от основния регламент.
               
            
                  (56)
               
               
                  На тази основа бяха направени корекции, когато бе целесъобразно, за транспортни разходи, застраховка, обработка, товарене и допълнителни разходи (4 %), банкови такси (0,02 %), разходи за кредити (0,05 %), комисиони (0,6 %) и непреки данъци (4 %).
               
            3.4.   Дъмпингов марж
      
      
                  (57)
               
               
                  За включените в извадката производители износители среднопретеглената нормална стойност за всеки вид на сходния продукт в САЩ бе сравнена със среднопретеглената експортна цена на съответния вид на продукта в съответствие с член 2, параграфи 11 и 12 от основния регламент.
               
            
                  (58)
               
               
                  Дъмпинговият марж за оказалите съдействие производители износители, които не бяха включени в извадката, бе определен в съответствие с разпоредбите на член 9, параграф 6 от основния регламент. Този марж бе изчислен като среднопретеглена стойност въз основа на маржовете, определени за включените в извадката производители износители.
               
            
                  (59)
               
               
                  По отношение на всички други производители износители в КНР Комисията определи степента на съдействие в КНР. Тя бе определена чрез оценка на дела от обема на износа на оказалите съдействие производители от Съюза спрямо общия обем на износа от засегнатата държава за Съюза.
               
            
                  (60)
               
               
                  Степента на съдействие е висока. Въз основа на това остатъчният дъмпингов марж, приложим за всички други производители износители в КНР, бе временно определен на равнище, съответстващо на установения най-висок дъмпингов марж за включените в извадката оказали съдействие производители износители.
               
            
                  (61)
               
               
                  Временните дъмпингови маржове, изразени като процент от цената CIF на граница на Съюза, без платено мито, са както следва:
                  
                     Таблица 1
                  
                  
                     Дъмпингови маржове, КНР
                  
                  
                              Дружество
                           
                           
                              Временен дъмпингов марж
                           
                        
                              Bengang Steel Plates Co., Ltd.
                           
                           
                              96,5 %
                           
                        
                              Hebei Iron & Steel Group
                           
                           
                              95,0 %
                           
                        
                              Jiangsu Shagang Group
                           
                           
                              106,9 %
                           
                        
                              Други оказали съдействие дружества
                           
                           
                              100,1 %
                           
                        
                              Всички други дружества
                           
                           
                              106,9 %
                           
                        
            4.   ВРЕДА
      
      4.1.   Определение за промишленост на Съюза и производство на Съюза
      
      
                  (62)
               
               
                  17 дружества в Съюза предоставиха данни за производството и продажбите в рамките на проверката за представителност и посочиха, че са произвеждали сходния продукт през разследвания период. Според посочената в жалбата информация тези 17 дружества представляват около 90 % от производството на сходния продукт в Съюза.
               
            
                  (63)
               
               
                  Освен тях има пет други дружества, които са произвеждали сходния продукт по време на разследвания период.
               
            
                  (64)
               
               
                  Общото производство на Съюза по време на разследвания период бе изчислено на около 74,7 милиона тона. Комисията установи тази стойност въз основа на цялата налична информация относно промишлеността на Съюза, като например информацията, предоставена от жалбоподателя, както и от всички известни производители в Съюза. Както е посочено в съображение 10, в извадката бяха включени петима производители от Съюза, представляващи 45 % от общото производство на Съюза на сходния продукт. Така че извадката е представителна.
               
            
                  (65)
               
               
                  Производителите от Съюза, представляващи общото производство на Съюза, съставляват промишлеността на Съюза по смисъла на член 4, параграф 1 от основния регламент и са наричани „промишлеността на Съюза“.
               
            
                  (66)
               
               
                  Моделът на стопанската дейност на производителите от Съюза варира, както и тяхната степен на вертикална интеграция. Въпреки това като цяло промишлеността на Съюза може да се характеризира като промишленост с висока степен на вертикална интеграция, както допълнително е разяснено в съображение 68 по-долу.
               
            4.2.   Потребление на Съюза
      
      
                  (67)
               
               
                  Както е посочено в съображение 24 по-горе, разглежданият продукт попада в редица кодове по КН, включително в някои кодове „ex“. За да не се подценява потреблението на Съюза и с оглед на явно незначителното въздействие на тези кодове върху общото потребление, обемите на вноса в рамките на кодове „ex“ по КН е напълно отчетен при изчисляването на потреблението на Съюза.
               
            
                  (68)
               
               
                  Тъй като промишлеността на Съюза е интегрирана преди всичко вертикално, а разглежданият продукт се разглежда като изходен материал за производството на различни продукти с добавена стойност надолу по веригата, като се започне от студеновалцованите продукти, собственото потребление и потреблението на свободния пазар бяха анализирани поотделно.
               
            
                  (69)
               
               
                  Разграничението между пазара за собствено потребление и свободния пазар е уместно при анализа на вредата, защото продуктите, предназначени за собствено потребление, не са изложени на пряка конкуренция от вноса, а трансферните цени се определят в рамките на групите в зависимост от различни ценови политики. За сметка на това производството, предназначено за свободния пазар, е в пряка конкуренция с вноса на разглеждания продукт, а цените са цени на свободния пазар.
               
            
                  (70)
               
               
                  За да бъде картината на промишлеността на Съюза възможно най-пълна, Комисията набави данни за цялата дейност, свързана със сходния продукт, и определи дали производството е предназначено за собствено потребление, или за свободния пазар. Комисията установи, че около 60 % от общото производство на производителите от Съюза е предназначено за собствено потребление.
               
            4.2.1.   Собствено потребление на пазара на Съюза
      
      
                  (71)
               
               
                  Комисията установи собственото потребление на Съюза въз основа на собствената употреба и продажбите за собствено потребление на пазара на Съюза на всички известни производители в Съюза. На тази основа собственото потребление на Съюза се е променяло, както следва:
                  
                     Таблица 2
                  
                  
                     Собствено потребление на пазара на Съюза (в тонове)
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Собствено потребление
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              
                                 Източник: отговори на въпросника, дадени от Eurofer
                           
                        
            
                  (72)
               
               
                  През разглеждания период собственото потребление на Съюза на пазара на Съюза е нараснало с приблизително 4 %. Това увеличение се дължи главно на растежа на пазарите за собствено потребление, включително на части, свързани с производството, като например автомобилната промишленост.
               
            4.2.2.   Потребление на свободния пазар на Съюза
      
      
                  (73)
               
               
                  Комисията установи потреблението на Съюза на свободния пазар въз основа на: а) продажбите на пазара на Съюза на всички известни производители в Съюза и б) вноса в Съюза от всички трети държави, отчетен от Евростат, и като се имат предвид също така данните, предоставени от оказалите съдействие производители износители от засегнатата държава. На тази основа потреблението на Съюза на свободния пазар се е променяло, както следва:
                  
                     Таблица 3
                  
                  
                     Потребление на свободния пазар (в тонове)
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Потребление на свободния пазар
                           
                           
                              31 405 157 
                           
                           
                              32 292 192 
                           
                           
                              33 139 474 
                           
                           
                              35 156 318 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 106
                              
                           
                           
                              
                                 112
                              
                           
                        
                              
                                 Източник: отговори на въпросника, дадени от Eurofer
                           
                        
            
                  (74)
               
               
                  По време на разглеждания период потреблението на Съюза на свободния пазар се е увеличило с около 12 %. Увеличението се дължи главно на икономическото възстановяване на промишлеността надолу по веригата.
               
            4.3.   Внос от засегнатата държава
      
      4.3.1.   Обем и пазарен дял на вноса от засегнатата държава
      
      
                  (75)
               
               
                  Комисията установи обема на вноса въз основа на базата данни на Евростат. Пазарният дял на вноса бе установен чрез сравнение между обемите на вноса с потреблението на Съюза на свободния пазар, както е посочено в таблицата в съображение 73 по-горе.
               
            
                  (76)
               
               
                  Вносът в Съюза от КНР се е променял, както следва:
                  
                     Таблица 4
                  
                  
                     Обем на вноса (в тонове) и пазарен дял
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Обем на вноса от КНР
                           
                           
                              246 720 
                           
                           
                              336 028 
                           
                           
                              592 104 
                           
                           
                              1 519 304 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 136
                              
                           
                           
                              
                                 240
                              
                           
                           
                              
                                 616
                              
                           
                        
                              Пазарен дял на КНР
                           
                           
                              0,79 %
                           
                           
                              1,04 %
                           
                           
                              1,79 %
                           
                           
                              4,32 %
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 132
                              
                           
                           
                              
                                 227
                              
                           
                           
                              
                                 550
                              
                           
                        
                              
                                 Източник: Евростат
                           
                        
            
                  (77)
               
               
                  От таблицата по-горе се вижда, че в абсолютни стойности вносът от засегнатата държава е отбелязал значителен ръст по време на разглеждания период. Същевременно общият пазарен дял на китайския внос в Съюза се е увеличил повече от пет пъти по време на разглеждания период.
               
            4.3.2.   Цени на вноса от засегнатата държава и подбиване на цените
      
      
                  (78)
               
               
                  Комисията установи цените на вноса по данни на Евростат. Среднопретеглената цена на вноса в Съюза от засегнатата държава се е променяла, както следва:
                  
                     Таблица 5
                  
                  
                     Цени на вноса (EUR/тон)
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Средна цена на дъмпинговия внос
                           
                           
                              600
                           
                           
                              505
                           
                           
                              463
                           
                           
                              404
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 77
                              
                           
                           
                              
                                 67
                              
                           
                        
                              
                                 Източник: Евростат
                           
                        
            
                  (79)
               
               
                  Средните цени на вноса са спаднали от 600 EUR/тон през 2012 г. на 404 EUR/тон по време на разследвания период. По време на разглеждания период спадът на средната единична цена на дъмпинговия внос е около 33 %.
               
            
                  (80)
               
               
                  Комисията направи оценка на подбиването на цените по време на разследвания период, като сравни:
                  
                              —
                           
                           
                              среднопретеглените продажни цени за всеки вид на продукта на петимата производители в Съюза за несвързани клиенти на свободния пазар на Съюза, коригирани на равнище франко завода; и
                           
                        
                              —
                           
                           
                              съответните среднопретеглени цени на равнище CIF на границата на Съюза за всеки вид на продукта на вноса от оказалите съдействие производители от засегнатата държава за първия независим клиент на пазара на Съюза, със съответните корекции за разходите след вноса.
                           
                        
            
                  (81)
               
               
                  Сравнението на цените бе извършено поотделно за всеки вид на продукта за сделки на едно и също ниво на търговия, със съответните корекции при необходимост и след приспадането на всички направени намаления и отстъпки. Резултатът от сравнението бе изразен като процент от оборота на производителите от Съюза по време на разследвания период. Основните корекции бяха свързани с разходите за доставка (в диапазон от 2,7 % до 6,3 % за всеки включен в извадката производител от Съюза) и отстъпките (в диапазон от 0,1 % до 19,5 %). Тъй като в този случай нито един несвързан вносител не заяви своя интерес, бе добавена сума за разходите след вноса от 7 EUR за тон, което представлява корекцията, направена в рамките на разследването по отношение на някои студеновалцовани плоски продукти от стомана (10). Това бе счетено като най-подходящия начин на действие поради факта, че разглежданият продукт в рамките на настоящото разследване в много отношения е подобен на някои студеновалцовани плоски продукти от стомана, както е обяснено в съображение 221.
               
            
                  (82)
               
               
                  Въз основа на гореизложеното бе установено, че китайският дъмпингов внос е подбивал цените на промишлеността на Съюза в диапазон от 2,7 % до 5,6 %.
               
            4.4.   Икономическо състояние на промишлеността на Съюза
      
      4.4.1.   Общи бележки
      
      
                  (83)
               
               
                  В съответствие с член 3, параграф 5 от основния регламент при проверката на въздействието на дъмпинговия внос върху промишлеността на Съюза бе направена оценка на всички икономически показатели, имащи отражение върху състоянието на промишлеността на Съюза по време на разглеждания период.
               
            
                  (84)
               
               
                  Макроикономическите показатели (производство, производствен капацитет, използване на капацитета, обеми на продажбите, запаси, растеж, пазарен дял, заетост, производителност и размер на дъмпинговите маржове) бяха оценени на равнището на цялата промишленост на Съюза. Оценката се основаваше на информацията, предоставена от жалбоподателя и съпоставена с данните, предоставени от производителите от Съюза, както и с наличните официални статистически данни (Евростат).
               
            
                  (85)
               
               
                  Анализът на микроикономическите показатели (продажни цени, рентабилност, паричен поток, инвестиции, възвръщаемост на инвестициите, способност за привличане на капитал, заплати и производствени разходи) бе извършен на равнището на включените в извадката производители от Съюза. Оценката се основаваше на информацията, предоставена от тях, след като същата беше надлежно проверена.
               
            
                  (86)
               
               
                  За да бъде картината на промишлеността на Съюза възможно най-пълна, Комисията набави данни за цялото производство на разглеждания продукт и определи дали производството е предназначено за собствено потребление или за свободния пазар. За някои показатели за вредата, отнасящи се до промишлеността на Съюза, Комисията анализира отделно данните, отнасящи се до свободния пазар и до пазара за собствено потребление, и направи сравнителен анализ. Тези фактори са продажбите, пазарният дял, единичните цени, разходите за единица продукция, рентабилността и паричният поток. Други икономически показатели обаче биха могли да бъдат разгледани логично само ако се има предвид цялостната дейност, включително собственото потребление на промишлеността на Съюза, тъй като същите зависят от цялостната дейност, независимо дали продукцията е за собствено потребление или се продава на свободния пазар. Тези фактори са производството, капацитетът, използването на капацитета, инвестициите, възвръщаемостта на инвестициите, заетостта, производителността, запасите и разходите за труд. За тези фактори е необходим анализ на цялата промишленост на Съюза с цел да бъде получена пълна картина на вредата, понесена от промишлеността на Съюза, тъй като въпросните данни не могат да бъдат разделени между продажбите за собствено потребление и свободните продажби.
               
            4.4.2.   Макроикономически показатели
      
      4.4.2.1.   Производство, производствен капацитет и използване на капацитета
      
                  (87)
               
               
                  През разглеждания период общото производство на Съюза, производственият капацитет и използването на капацитета са се променяли, както следва:
                  
                     Таблица 6
                  
                  
                     Производство, производствен капацитет и използване на капацитета
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Обем на производството (в тонове)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 103
                              
                           
                           
                              
                                 102
                              
                           
                        
                              Производствен капацитет (в тонове)
                           
                           
                              102 247 218 
                           
                           
                              100 667 836 
                           
                           
                              100 040 917 
                           
                           
                              98 093 841 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 98
                              
                           
                           
                              
                                 96
                              
                           
                        
                              Използване на капацитета
                           
                           
                              71,4 %
                           
                           
                              74,1 %
                           
                           
                              75,5 %
                           
                           
                              76,2 %
                           
                        
                              
                                 Източник: отговори на въпросника, дадени от Eurofer
                           
                        
            
                  (88)
               
               
                  По време на разглеждания период обемът на производството на промишлеността на Съюза се е увеличил с 2 %, въпреки факта, че през същия период един италиански производител от Съюза е намалил значително производството си (– 3 милиона тона).
               
            
                  (89)
               
               
                  Представените данни за капацитета се отнасят до техническия капацитет, което означава, че корекциите, които в съответния отрасъл се считат за стандартни — по отношение на времето за настройка, поддръжка, изчакване и други обичайни прекъсвания на производството, са отчетени. Производственият капацитет е намалял по време на разглеждания период поради прекратяване на производството в Белгия и Италия.
               
            
                  (90)
               
               
                  Увеличаването на процента на използване на капацитета се дължи на леко увеличение на обема на производството, предизвикано главно от нарастване на собственото потребление (+ 4 %) и на потреблението на свободния пазар (+ 12 %), въпреки значителното намаляване на обема на производството главно от един италиански производител от Съюза.
               
            4.4.2.2.   Обем на продажбите и пазарен дял
      
                  (91)
               
               
                  През разглеждания период обемът на продажбите и пазарният дял на промишлеността на Съюза на свободния пазар са се променяли, както следва:
                  
                     Таблица 7
                  
                  
                     Обем на продажбите и пазарен дял (свободен пазар)
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Обем на продажбите (в тонове)
                           
                           
                              27 273 319 
                           
                           
                              27 468 243 
                           
                           
                              27 910 748 
                           
                           
                              27 327 906 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 102
                              
                           
                           
                              
                                 100
                              
                           
                        
                              Пазарен дял
                           
                           
                              86,8 %
                           
                           
                              85,1 %
                           
                           
                              84,2 %
                           
                           
                              77,7 %
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 98
                              
                           
                           
                              
                                 97
                              
                           
                           
                              
                                 90
                              
                           
                        
                              
                                 Източник: отговори на въпросника, дадени от Eurofer, и данни на Евростат
                           
                        
            
                  (92)
               
               
                  Обемът на продажбите на промишлеността на Съюза на пазара на Съюза е останал относително стабилен през разглеждания период, т.е. между 27 и 28 милиона тона.
               
            
                  (93)
               
               
                  По време на разглеждания период пазарният дял на промишлеността на Съюза по отношение на потреблението на Съюза е спаднал с повече от 9 процентни пункта, т.е. от 86,8 % на 77,7 %. Намаляването на пазарния дял на промишлеността на Съюза значително надхвърля лекото увеличение на продажбите ѝ на свободния пазар на Съюза.
               
            
                  (94)
               
               
                  Що се отнася до пазара на Съюза за собствено потребление, през разглеждания период обемът на собственото потребление и пазарният дял са се променяли, както следва:
                  
                     Таблица 8
                  
                  
                     Обем на собственото потребление на пазара на Съюза и пазарен дял
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Обем на собственото потребление на пазара на Съюза (в тонове)
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              Общо производство на промишлеността на Съюза (в тонове)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              Процент на обема на собственото потребление в сравнение с общото производство
                           
                           
                              55,7 %
                           
                           
                              56,7 %
                           
                           
                              56,6 %
                           
                           
                              56,4 %
                           
                        
                              
                                 Източник: отговори на въпросника, дадени от Eurofer, и данни на Евростат
                           
                        
            
                  (95)
               
               
                  Обемът на собственото потребление на промишлеността на Съюза (състоящо се от собствената употреба и продажбите за собствено потребление на пазара на Съюза) на пазара на Съюза се е увеличил с 4 % по време на разглеждания период, от около 40,7 милиона тона през 2011 г. на 42,2 милиона тона по време на разследвания период.
               
            
                  (96)
               
               
                  Пазарният дял на собственото потребление на промишлеността на Съюза (изразен като процент от общото производство) е останал стабилен през разглеждания период — в диапазона от 55,7 % до 56,7 %.
               
            4.4.2.3.   Заетост и производителност
      
                  (97)
               
               
                  Заетостта бе изчислена, като бяха взети предвид само наетите лица, които работят пряко във връзка със сходния продукт в различните стоманодобивни предприятия на производителите от Съюза. Този метод предостави точни данни, определянето на които е относително лесно.
               
            
                  (98)
               
               
                  През разглеждания период заетостта и производителността са се променяли, както следва:
                  
                     Таблица 9
                  
                  
                     Заетост и производителност
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Брой на наетите лица
                              (наети лица на пълно работно време)
                           
                           
                              18 729 
                           
                           
                              18 632 
                           
                           
                              17 739 
                           
                           
                              17 829 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 95
                              
                           
                           
                              
                                 95
                              
                           
                        
                              Производителност (тон/наето лице)
                           
                           
                              3 900 
                           
                           
                              4 003 
                           
                           
                              4 257 
                           
                           
                              4 191 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 109
                              
                           
                           
                              
                                 107
                              
                           
                        
                              
                                 Източник: отговори на въпросника, дадени от Eurofer
                           
                        
            
                  (99)
               
               
                  Равнището на заетост в промишлеността на Съюза е намаляло по време на разглеждания период с цел намаляване на производствените разходи и повишаване на ефективността с оглед на нарастващата конкуренция от страна на вноса от Китай и на другия внос на пазара. Това е довело до намаляване на работната сила с 5 % по време на разглеждания период, без да се взема предвид непряката заетост. В резултат на това и с оглед на лекото увеличение на обема на производството (+ 2 %) през разглеждания период производителността на работната сила на промишлеността на Съюза, разглеждана като продукция на наето лице за една година, е нараснала много повече (+ 7 %) в сравнение с увеличението на действителното производство. Това показва, че промишлеността на Съюза е била готова да се адаптира към променящите се пазарни условия, за да остане конкурентоспособна.
               
            4.4.2.4.   Наличности
      
                  (100)
               
               
                  През разглеждания период равнищата на запасите на производителите от Съюза са се променяли, както следва:
                  
                     Таблица 10
                  
                  
                     Наличности
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Запаси в края на периода (в тонове)
                           
                           
                              2 908 745 
                           
                           
                              2 646 989 
                           
                           
                              2 653 224 
                           
                           
                              2 798 420 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 91
                              
                           
                           
                              
                                 96
                              
                           
                        
                              Запаси в края на периода като процент от производството
                           
                           
                              4,0 %
                           
                           
                              3,5 %
                           
                           
                              3,5 %
                           
                           
                              3,7 %
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 88
                              
                           
                           
                              
                                 94
                              
                           
                        
                              
                                 Източник: отговори на въпросника, дадени от Eurofer
                           
                        
            
                  (101)
               
               
                  По време на разглеждания период равнището на запасите в края на периода леко е намаляло. Повечето видове на сходния продукт се произвеждат от промишлеността на Съюза при конкретни поръчки от страна на ползвателите. Поради това запасите не се считат за важен показател за вреда по отношение на тази промишленост. Това се потвърждава и от анализа на изменението на запасите в края на периода като процент от производството. Както се вижда по-горе, този показател е останал относително стабилен в размер на около 3,5 % до 4 % от обема на производството.
               
            4.4.2.5.   Размер на дъмпинговия марж
      
                  (102)
               
               
                  Всички дъмпингови маржове са значително над нивото de minimis. Въздействието на размера на действителните високи дъмпингови маржове върху промишлеността на Съюза не е пренебрежимо малко, като се имат предвид обемът и цените на вноса от засегнатата държава.
               
            4.4.2.6.   Растеж
      
                  (103)
               
               
                  Потреблението на Съюза (на свободния пазар) се е увеличило с около 12 % по време на разглеждания период, докато обемът на продажбите на промишлеността на Съюза на пазара на Съюза е останал стабилен. Поради това промишлеността на Съюза е изгубила част от пазарния си дял, за разлика от пазарния дял на вноса от засегнатата държава, който се е увеличил значително по време на разглеждания период.
               
            4.4.3.   Микроикономически показатели
      
      4.4.3.1.   Цени и фактори, влияещи върху цените
      
                  (104)
               
               
                  През разглеждания период среднопретеглените единични продажни цени на производителите от Съюза на свободния пазар в Съюза са се променяли, както следва:
                  
                     Таблица 11
                  
                  
                     Продажни цени на свободния пазар в Съюза
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Продажна цена (EUR/тон)
                           
                           
                              553
                           
                           
                              498
                           
                           
                              471
                           
                           
                              427
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 85
                              
                           
                           
                              
                                 77
                              
                           
                        
                              Производствени разходи за единица продукция (EUR/тон)
                           
                           
                              572
                           
                           
                              511
                           
                           
                              469
                           
                           
                              431
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 82
                              
                           
                           
                              
                                 75
                              
                           
                        
                              
                                 Източник: отговори на въпросника, предоставени от включените в извадката производители от Съюза
                           
                        
            
                  (105)
               
               
                  Горната таблица показва изменението на единичната продажна цена на свободния пазар на Съюза в сравнение със съответните производствени разходи. Продажните цени като средна стойност са били по-ниски от производствените разходи за единица продукция, с изключение на 2014 г., когато пазарът е започнал да отбелязва растеж и пазарният дял на китайския внос е бил по-нисък от равнището му през разследвания период.
               
            
                  (106)
               
               
                  През 2012 г. и 2013 г. последиците от дълговата криза в еврозоната, в допълнение към намаляващото търсене на стомана през 2012 г., са оказали отрицателно отражение върху резултатите на промишлеността на Съюза. През 2014 г. и през първата половина на 2015 г. промишлеността на Съюза е започнала да се възстановява, благодарение на полагането на по-големи усилия за поддържане на конкурентоспособност, по-специално чрез увеличаване на производителността на работната сила на промишлеността на Съюза, както е посочено в съображение 99, което е довело до повишаване на производителността и до по-добро използване на капацитета.
               
            
                  (107)
               
               
                  Въпреки тези усилия производствените разходи като цяло са останали по-високи от намаляването на продажните цени, и с цел да ограничат загубата на пазарен дял производителите от Съюза са следвали низходящата ценова спирала и са намалили значително продажните си цени, по-специално през 2015 г. Тъй като разглежданият продукт представлява стока, производителите от Съюза са били принудени да следват низходящата ценова спирала.
               
            
                  (108)
               
               
                  Някои от включените в извадката производители са прехвърлили или предоставили някои студеновалцовани плоски продукти от желязо, от нелегирани стомани или от други легирани стомани за собствено потребление на трансферни цени за по-нататъшна преработка надолу по веригата посредством различни политики за ценообразуване (разходи, разходи плюс, пазарна цена). Поради това не може да се направи сериозно заключение от изменението на цената за собствена употреба.
               
            4.4.3.2.   Разходи за труд
      
                  (109)
               
               
                  През разглеждания период средните разходи за труд на производителите от Съюза са се променяли, както следва:
                  
                     Таблица 12
                  
                  
                     Средни разходи за труд на наето лице
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Средни разходи за труд на наето лице (EUR)
                           
                           
                              63 722 
                           
                           
                              63 374 
                           
                           
                              66 039 
                           
                           
                              66 023 
                           
                        
                              
                                 Индекс (2011 г. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 104
                              
                           
                           
                              
                                 104
                              
                           
                        
                              
                                 Източник: отговори на въпросника, предоставени от включените в извадката производители от Съюза
                           
                        
            
                  (110)
               
               
                  По време на разглеждания период средната заплата на наето лице се е увеличила с 4 %.
               
            4.4.3.3.   Рентабилност, паричен поток, инвестиции, възвръщаемост на инвестициите и способност за привличане на капитал
      
                  (111)
               
               
                  През разглеждания период рентабилността, паричният поток, инвестициите и възвръщаемостта на инвестициите на производителите от Съюза са се променяли, както следва:
                  
                     Таблица 13
                  
                  
                     Рентабилност, паричен поток, инвестиции и възвръщаемост на инвестициите
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Рентабилност на продажбите на свободния пазар в Съюза (процент от оборота от продажбите)
                           
                           
                              – 3,3 %
                           
                           
                              – 2,7 %
                           
                           
                              0,4 %
                           
                           
                              – 0,8 %
                           
                        
                              Паричен поток (в хиляди евро)
                           
                           
                              150 190 
                           
                           
                              139 285 
                           
                           
                              221 982 
                           
                           
                              122 723 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 93
                              
                           
                           
                              
                                 148
                              
                           
                           
                              
                                 82
                              
                           
                        
                              Инвестиции (в хиляди евро)
                           
                           
                              334 789 
                           
                           
                              256 013 
                           
                           
                              289 581 
                           
                           
                              291 771 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 76
                              
                           
                           
                              
                                 86
                              
                           
                           
                              
                                 87
                              
                           
                        
                              Възвращаемост на инвестициите
                           
                           
                              – 4,5 %
                           
                           
                              – 3,5 %
                           
                           
                              0,5 %
                           
                           
                              – 1,0 %
                           
                        
                              
                                 Източник: отговори на въпросника, предоставени от включените в извадката производители от Съюза
                           
                        
            
                  (112)
               
               
                  Комисията установи рентабилността на производителите от Съюза, като изрази нетната загуба преди облагане с данъци от продажбите на сходния продукт на свободния пазар в Съюза като процент от оборота от тези продажби.
               
            
                  (113)
               
               
                  През разглеждания период рентабилността е претърпяла отрицателно развитие: и през трите години, с изключение на 2014 г., са отбелязани загуби. Макар и загубите през 2012 г. и 2013 г. да са свързани отчасти с последиците от дълговата криза в еврозоната (в допълнение към намаляващото търсене на стомана през 2012 г.), през 2014 г. и първата половина на 2015 г. производителите от Съюза са успели да постигнат частично възстановяване.
               
            
                  (114)
               
               
                  Нетният паричен поток е способността на производителите от Съюза да самофинансират дейностите си. Тенденцията при нетния паричен поток варира значително по време на разглеждания период, но като цяло остава до голяма степен положителна, главно в резултат на непарични разходи като амортизационни отчисления.
               
            
                  (115)
               
               
                  Тъй като възвръщаемостта на инвестициите е останала отрицателна като цяло през всичките години, с изключение на на 2014 г., в периода между 2012 г. и 2015 г. промишлеността на Съюза е намалила равнището на инвестициите си с 13 %. Способността за привличане на капитал е била засегната от загубите, понесени по време на разглеждания период, както се вижда от намаляването на инвестициите.
               
            
                  (116)
               
               
                  И накрая, в таблицата по-долу се съдържа разбивка за 2015 г. по тримесечия, тъй като в своята жалба жалбоподателят твърди, че през втората половина на 2015 г. е настъпило значително влошаване. Данните в таблицата наистина потвърждават наличието на значително влошаване на рентабилността и на нетната стойност на продажбите през втората половина на 2015 г. поради по-нататъшното спадане на продажните цени на свободния пазар на Съюза.
                  
                     Таблица 14
                  
                  
                     Рентабилност по тримесечия на включените в извадката производители от Съюза
                  
                  
                              Тримесечие на 2015 г.
                           
                           
                              Рентабилност (загуба) на тримесечие от дружествата (в млн. евро)
                           
                           
                              Нетна продажна цена за тон
                           
                           
                              Нетни продажби на свободния пазар
                              (в млн. евро)
                           
                           
                              Процент на рентабилност
                           
                        
                              Първо
                           
                           
                              37,98
                           
                           
                              444,71
                           
                           
                              1 073,34 
                           
                           
                              3,5 %
                           
                        
                              Второ
                           
                           
                              22,78
                           
                           
                              436,19
                           
                           
                              1 001,60 
                           
                           
                              2,3 %
                           
                        
                              Трето
                           
                           
                              – 22,92
                           
                           
                              426,36
                           
                           
                              857,49
                           
                           
                              – 2,7 %
                           
                        
                              Четвърто
                           
                           
                              – 69,80
                           
                           
                              392,92
                           
                           
                              699,47
                           
                           
                              – 10,0 %
                           
                        
                              Общо
                           
                           
                              – 31,9
                           
                           
                              427,2
                           
                           
                              3 631,9 
                           
                           
                              – 0,8 %
                           
                        
                              
                                 Източник: отговори на въпросника, предоставени от включените в извадката производители от Съюза
                           
                        
            4.4.4.   Заключение относно съществената вреда
      
      
                  (117)
               
               
                  От една страна, промишлеността на Съюза като цяло е успяла леко да увеличи своите обеми на производство (въпреки значителното намаляване на производството главно от един основен италиански производител) и да подобри процента на използване на капацитета си поради нарастването на собственото потребление и на потреблението на свободния пазар. Тя също така е предприела конкретни действия за подобряване на ефективността, като осъществяване на строг контрол върху производствените разходи (основно при суровините), и увеличаване на произведената продукция на наето лице. В резултат на това производствените разходи са намалели с 25 %. Освен това нейният паричен поток е останал положителен през целия разглеждан период. Включените в извадката производители от Съюза все още са имали възможност да правят инвестиции от около 250 — 330 милиона евро годишно по време на разглеждания период.
               
            
                  (118)
               
               
                  От друга страна, въпреки усилията на промишлеността на Съюза по време на разглеждания период за увеличаване на цялостната ѝ ефективност, други показатели за вредата показват влошаване на положението на свободния пазар. С изключение на 2014 г. и началото на 2015 г., когато промишлеността на Съюза е започнала леко да се възстановява, през целия разглеждан период тя е понасяла загуби, които са достигнали до неустойчиви равнища през втората половина на 2015 г. Въпреки че обемите на продажбите на свободния пазар на Съюза са останали относително стабилни, промишлеността на Съюза е изгубила пазарен дял и е била принудена да намали инвестициите с оглед на тяхната отрицателна възвръщаемост.
               
            
                  (119)
               
               
                  Предвид гореизложеното на този етап се стигна до заключението, че горепосочените данни показват, че в края на разследвания период промишлеността на Съюза е била в недобро състояние, но не в степента, в която тя е претърпяла съществена вреда по време на разглеждания период по смисъла на член 3, параграф 5 от основния регламент.
               
            5.   ОПАСНОСТ ОТ ПРИЧИНЯВАНЕ НА ВРЕДА
      
      5.1.   Въведение
      
      
                  (120)
               
               
                  В анализа за опасността от причиняване на съществена вреда на промишлеността на Съюза, в съответствие с член 3, параграф 9, втора алинея от основния регламент, следва да бъдат разгледани фактори като:
                  
                              i)
                           
                           
                              значителен темп на нарастване на дъмпинговия внос на пазара на Съюза, посочващ вероятността за съществено увеличаване на вноса;
                           
                        
                              ii)
                           
                           
                              достатъчен свободен капацитет на производителя износител от страна на износителя или непосредствено значително увеличаване на този капацитет, посочващ вероятността за съществено увеличаване на дъмпинговия износ за Съюза, като се отчита наличието на други пазари за износ, които да поемат евентуален допълнителен износ;
                           
                        
                              iii)
                           
                           
                              доколко вносът се осъществява по цени, които в значителна степен биха оказали натиск върху цените или препятствали тяхно увеличение, което би настъпило иначе, и доколко това може да доведе до нарастване на търсенето на допълнителен внос; и
                           
                        
                              iv)
                           
                           
                              равнището на наличностите.
                           
                        
            
                  (121)
               
               
                  С думата „като“ в член 3, параграф 9, втора алинея се указва, че за определяне на опасността от причиняване на вреда освен тези четири фактора може да бъдат анализирани и други фактори. По-специално Комисията анализира допълнително фактори като рентабилността и приетите поръчки, за които бяха налични данни за разследвания период и за периода след разследвания период.
               
            
                  (122)
               
               
                  Що се отнася до разглеждания период, Комисията преразгледа отново събраните данни за периода 2012 — 2015 г., тъй като е необходимо да се придобие представа за настоящото състояние на промишлеността на Съюза, за да може да се определи дали е налице опасност от причиняване на вреда на промишлеността на Съюза (11). След това тя направи прогнозен анализ на всички фактори. Освен това тя успя да събере данни относно дъмпинговия внос, капацитета на Китай и цените на вноса за периода януари — юни 2016 г., за да потвърди или опровергае прогнозите, както това се изисква от Съда (12). По отношение на рентабилността и на приетите поръчки не бяха налични изчерпателни данни за периода януари — юни 2016 г., а само частични данни до края на март 2016 г. За равнището на наличностите не бе възможно да се намерят изчерпателни данни до края на юни 2016 г., по-специално по отношение на промишлеността на Съюза. Независимо от това тези данни ще бъдат актуализирани след публикуването на настоящия регламент и при възможност ще бъдат анализирани и други фактори. На този етап данните за рентабилността, приетите поръчки и равнището на наличностите са най-добрите налични данни.
               
            
                  (123)
               
               
                  На последно място, в член 3, параграф 9, първа алинея, второ изречение от основния регламент се съдържа изискването промяната в обстоятелствата да бъде ясно предвидима и непосредствена.
               
            5.2.   Опасност от причиняване на вреда
      
      5.2.1.   Значителен темп на нарастване на дъмпинговия внос на пазара на Съюза, посочващ вероятността за съществено увеличаване на вноса
      
      
                  (124)
               
               
                  Вносът от засегнатата държава е нараснал значително от 246 720 тона на 1 519 304 тона в периода между 2012 г. и разследвания период, както е посочено в таблицата в съображение 76 по-горе. Този внос последователно се е извършвал на непрекъснато намаляващи цени. Значителното увеличение на пазарния дял на този китайски дъмпингов внос (+ 550 %) потвърждава, че динамиката на посочения внос не е била следствие само от нарастване на търсенето (+ 12 %). Китайските производители износители са прониквали на нов пазар и са увеличавали пазарния си дял с внос на ниски цени за сметка на другите стопански субекти, включително производителите от Съюза. Обемът на китайския внос се е увеличил допълнително (с 8,5 %) през първата половина на 2016 г. (773 275 тона) (източник: Евростат), в сравнение с първата половина на 2015 г. (712 390 тона). Наличните данни показват не само че китайският дъмпингов внос е отбелязал значително увеличение по време на разглеждания период, но също и че тази тенденция не е била прекратена, нито пък че посоката ѝ е била обърната по време на периода след разследвания период.
               
            5.2.2.   Достатъчен свободен капацитет
      
      5.2.2.1.   Капацитет в КНР (необработена стомана и сходния продукт)
      
                  (125)
               
               
                  Що се отнася до китайския капацитет по отношение на необработената стомана, наличната информация показва, че той се увеличава от дълго време с бързи темпове. Докато на КНР са се падали 25,6 % от общото световно производство на необработена стомана през 2004 г. (13), действителното ѝ производство е станало почти двойно по-голямо и през 2015 г. е възлизало на 50,3 %. Във връзка с това в Съобщението относно стоманодобивната промишленост на Комисията се посочва следното: „… свободният производствен капацитет в някои трети държави, и най-вече в Китай, нарасна значително. Само в Китай свръхкапацитетът се оценява на около 350 милиона тона — почти два пъти повече от годишното производство на Съюза (14).“
               
            
                  (126)
               
               
                  Във връзка с това ОИСР оценява общия китайски капацитет за производство на стомана на 1 140 милиона тона (15) през 2014 г., докато действителното китайско производство се изчислява на 822,8 милиона тона (16). В резултат на това наличният китайски свръхкапацитет със сигурност е над 300 милиона тона.
               
            
                  (127)
               
               
                  Този свръхкапацитет в областта на стоманодобива също така не съответства на търсенето на сходния продукт в КНР или в другите държави. Всъщност според неотдавна изготвено от ОИСР изследване (17) има забавяне в растежа на търсенето на световните пазари, като несъответствието между капацитета и търсенето нараства.
               
            
                  (128)
               
               
                  Фактът, че в засегнатата държава е налице огромен свръхкапацитет в стоманодобива, не се оспорва от китайските органи: на първо място, на 1 февруари 2016 г. Държавният съвет на Китай е издал „Становище относно стоманодобивната промишленост за намиране на решение на въпроса със свръхкапацитета“, в което се установява общият китайски подход за по-решителни действия за справяне със свръхкапацитета на китайската стоманодобивна промишленост. Мерките ще се състоят, inter alia, в намаляване на капацитета по отношение на необработената стомана със 100 — 150 милиона тона в рамките на пет години и в стриктна забрана за въвеждане на нови производствени мощности. На второ място, Асоциацията на производителите на желязо и стомана в Китай (CISA) също посочи в своето изявление, че „през последните няколко години китайското правителство и китайската асоциация на производителите на стомана са предприели ефективни мерки... От 2011 г. Китай активно премахва остарели мощности и прилага засилени мерки за икономии на енергия (18)“.
               
            
                  (129)
               
               
                  Неотдавна обаче бяха отбелязани несъответствия между горепосоченото изявление от китайска страна за намаляване на капацитета в периода след разследвания период и действителното положение, а именно:
                  
                              —
                           
                           
                              Има сведения, че в засегната държава се наблюдава явлението стоманодобивни предприятия — зомбита (19): това са предприятия, за които постоянно се твърди, че са загиващи, но които в действителност никога не загиват.
                           
                        
                              —
                           
                           
                              В друг източник също така се твърди, че 41 доменни пещи са заработили отново, а в по-нови доклади дори се сочи, че от началото на 2016 г. в КНР отново е бил активиран стоманодобивен капацитет за над 50 милиона тона стомана (20).
                           
                        
                              —
                           
                           
                              Световната стоманодобивна асоциация посочва следното относно световното производство на необработена стомана през първите 6 месеца на 2016 г.: „Световното производство на необработена стомана през първите шест месеца на 2016 г. е било 794,8 милиона тона, което представлява намаление от — 1,9 % в сравнение със същия период на 2015 г.... Производството на необработена стомана … е намаляло с — 6,1 % в 28-те държави — членки на ЕС… Китайското производство на необработена стомана за юни 2016 г. е било 69,5 милиона тона, което представлява увеличение от 1,7 % в сравнение с юни 2015 г.…
                                  (21)“.
                           
                        
            
                  (130)
               
               
                  И накрая, Комисията анализира обещанията и ангажиментите, поети от китайските органи, както това е посочено в съображение 128. Те все още не са реализирани на практика, независимо от направените в началото на 2016 г. изявления.
               
            
                  (131)
               
               
                  В резултат на това се счита, че проблемът, свързан със свръхкапацитета в стоманодобивния сектор в КНР, е общоизвестен, като е признат и от китайските органи.
               
            
                  (132)
               
               
                  Съгласно направената оценка сходният продукт представлява голяма част от общото производство на необработена стомана поради следната причина: като се има предвид, че през 2013 г. и 2014 г. общото китайско производство на необработена стомана е било съответно 822 000 милиона тона и 822 698 милиона тона, то общото китайско производство на горещовалцовани плоски продукти е било 311 564 милиона тона (или приблизително 37,9 % от общото производство на необработена стомана) и 317 387 милиона тона (или около 38,6 % от общото производство на необработена стомана) (22). Следователно горепосочените данни относно необработената стомана осигуряват добра представа и за свръхкапацитета по отношение на сходния продукт в КНР.
               
            
                  (133)
               
               
                  На второ място, следва да се направи препратка към таблицата в съображение 185, където действителното производство на сходния продукт в КНР е сравнено с действителното производство в други държави за 2014 г. и 2013 г. От тази таблица става ясно например, че действителното производство на сходния продукт в КНР за 2014 г. (317,4 милиона тона) е около 5 пъти повече от общото съвкупно производство в Русия, Украйна, Иран и Бразилия, взети заедно (57,4 милиона тона). Това е показател за съществуващия в КНР огромен производствен капацитет по отношение на сходния продукт.
               
            
                  (134)
               
               
                  На трето място, при разследването се потвърди, че по време на разследвания период включените в извадката китайски производители износители са работили при средно 65 % използване на капацитета. Това възлиза на повече от 14 милиона метрични тона свободен капацитет за производство на разглеждания продукт, с който разполагат едва три дружества. Това е друг показател за свободния производствен капацитет по отношение на сходния продукт. Ако се допусне, че съотношенията са подобни при другите китайски производители на горещовалцовани плоски продукти от стомана (ГВППС), може да се направи извод, че в Китай е налице голям общ свободен капацитет за производство на ГВППС.
               
            
                  (135)
               
               
                  Освен това пазарът на Съюза е отворен пазар със значителен внос от няколко държави, както е показано в таблицата в съображение 177. Както е показано в таблица 4 в съображение 76, китайските производители износители са изнасяли за пазара на Съюза най-вече от 2012 г. нататък и бързо са увеличили пазарните си дялове чрез осъществяване на внос на ниски цени за сметка на другите стопански субекти, включително производителите от Съюза. Това доказва, че за китайските производители износители навлизането на пазара се е оказало сравнително лесно и много успешно по време на разглеждания период, което е показател за привлекателността на пазара на Съюза както за тях, така и за други производители износители.
               
            5.2.2.2.   Капацитет на трети държави за усвояване
      
                  (136)
               
               
                  В съответствие с член 3, параграф 9, втора алинея, буква б) от основния регламент Комисията направи анализ дали за китайските производители износители са налице други експортни пазари, които да поемат евентуален допълнителен износ.
               
            
                  (137)
               
               
                  Някои (големи) експортни пазари са все по-труднодостъпни за китайските производители износители поради мерки за търговска защита (в някои държави, като например САЩ, Малайзия, Индия и Мексико) и/или разследвания (например в Тайланд) или увеличени мита (в Южна Африка).
               
            
                  (138)
               
               
                  Статистическите данни за износа (за 2015 г. и за първите шест месеца на 2016 г. — за извадка (23) по кодовете по КН, отнасящи се до сходния продукт) сочат обаче стабилизиране на обемите на китайския износ за останалата част на света.
               
            
                  (139)
               
               
                  На първо място, ако тези данни се подложат на анализ и сравнят с 2015 г., става ясно, че засегнатата държава е изнесла приблизително същите обеми през първите 6 месеца на 2016 г. Независимо от това средната единична продажна цена през първите 6 месеца на 2016 г. е била по-ниска в сравнение с 2015 г. На второ място, загубата на пазарен дял в някои държави (като например в Индонезия и Виетнам) през първите 6 месеца на 2016 г. в сравнение с 2015 г. е компенсирана чрез увеличаването на пазарния дял в други държави (например в Бангладеш и Корейската народнодемократична република). Поради това Комисията стигна до заключението, че е малко вероятно трети държави да поемат сами по себе си огромния по размер свободен капацитет в Китай. Дори ако понастоящем съществува статукво по отношение на китайския износ за други трети държави, вероятно привлекателният пазар на Съюза, както е посочено в съображение 135, ще продължи да е сред основните цели на китайския дъмпингов износ.
               
            5.2.2.3.   Капацитет на КНР за усвояване
      
                  (140)
               
               
                  КНР също няма достатъчен капацитет за усвояване. Търсенето на стомана на вътрешния пазар в КНР постепенно намалява. Според Световната стоманодобивна асоциация първоначалните очаквания са били търсенето на стомана в Китай да намалее — с — 3,5 % през 2015 г. и с — 2,0 % през 2016 г. — след регистрирания през 2013 г. скок в търсенето (24). Тези данни обаче впоследствие бяха коригирани от същата организация, както следва: „очаква се намалението в търсенето в Китай да бъде — 4,0 % през 2016 г. и — 3,0 % през 2017 г. Това предполага търсене в размер на 626,1 милиона тона стомана за 2017 г. (15-процентно намаление спрямо 2013 г.) и спад до 41,9 % от потреблението на стомана в световен мащаб спрямо 47,9 % през 2009 г. и 44,8 % през 2015 г.“ (25).
               
            5.2.2.4.   Заключение относно капацитета
      
                  (141)
               
               
                  В заключение има вероятност значителни количества от съществуващия огромен свръхкапацитет по отношение на стоманата, включително сходния продукт, да продължат да бъдат насочвани към пазара на Съюза. Настоящият свръхкапацитет и недостатъчният капацитет за усвояване от страна на трети държави или на самата КНР сочат вероятност от съществено увеличаване на китайския износ към Съюза, където навлизането на пазара се е оказало сравнително лесно и много успешно по време на разглеждания период.
               
            5.2.3.   Равнище на цените на вноса
      
      
                  (142)
               
               
                  По време на разглеждания период, както е посочено в съображение 78, средните цени на вноса от засегнатата държава са намалели с 33 % — от 600 EUR/тон през 2012 г. на 404 EUR/тон през 2015 г.
               
            
                  (143)
               
               
                  В таблицата по-долу са сравнени средните единични цени на китайския внос с единичните продажни цени на петте включени в извадката производители от Съюза:
                  
                     Таблица 15
                  
                  
                     Продажни цени на свободния пазар в Съюза в сравнение с цените на китайския внос по време на разглеждания период
                  
                  
                               
                           
                           
                              Вж. съображение
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Продажна цена на петте включени в извадката производители от Съюза (EUR/тон)
                           
                           
                              104
                           
                           
                              553
                           
                           
                              498
                           
                           
                              471
                           
                           
                              427
                           
                        
                              Средна цена на китайския внос по данни на Евростат
                              (EUR/тон)
                           
                           
                              78
                           
                           
                              600
                           
                           
                              505
                           
                           
                              463
                           
                           
                              404
                           
                        
                              Разлика (EUR/тон)
                           
                           
                               
                           
                           
                              – 47
                           
                           
                              – 7
                           
                           
                              + 8
                           
                           
                              + 23
                           
                        
                              
                                 Източник: отговори на въпросника от включените в извадката производители от Съюза и производители износители, както и данни на Евростат
                           
                        
            
                  (144)
               
               
                  През 2012 г. средните китайски цени са били значително по-високи от цените на производителите от Съюза. През 2015 г. обаче цените на китайския внос са станали значително по-ниски (404 EUR/тон) от цените на промишлеността на Съюза (427 EUR/тон). Това се потвърждава от анализа на подбиването на цените, както е посочено в съображение 82 по-горе.
               
            
                  (145)
               
               
                  Следващата таблица показва продължаващо допълнително намаление на китайските единични цени през периода след разследвания период — януари — юни 2016 г., при влизане на пазара на Съюза.
                  
                     Таблица 16
                  
                  
                     Цени на китайския внос през периода след РП
                  
                  
                              Средни цени на китайския внос
                              (евро/тон)
                           
                           
                              Януари 2016 г.
                           
                           
                              Февруари 2016 г.
                           
                           
                              Март 2016 г.
                           
                           
                              Април 2016 г.
                           
                           
                              Май 2016 г.
                           
                           
                              Юни 2016 г.
                           
                        
                               
                           
                           
                              326
                           
                           
                              318
                           
                           
                              313
                           
                           
                              303
                           
                           
                              299
                           
                           
                              308
                           
                        
                              
                                 Източник: Евростат
                           
                        
            
                  (146)
               
               
                  Установено бе, че ниските цени на китайския внос оказват отрицателно въздействие в два аспекта:
                  
                              i)
                           
                           
                              от една страна, значителната ценова разлика вероятно ще доведе до (още по-изразено) преминаване към този дъмпингов внос, тъй като ползвателите най-вероятно ще закупуват все по-големи количества от стоките, които се продават на ниски цени;
                           
                        
                              ii)
                           
                           
                              от друга страна, съществуването на такива ниски цени на пазара вероятно ще бъде използвано от купувачите като средство за договаряне на намаление на цените, предлагани от производителите от Съюза и от другите източници, като по този начин се стигне до още по-изразено понижение както на обема, така и на цените. Макар тези последици да могат да бъдат поставени под съмнение в ситуации, при които ценовите разлики не са съществени, в настоящия случай и предвид установеното подбиване на цените се очаква произтичащата вреда за промишлеността на Съюза да бъде сериозна.
                           
                        
            5.2.4.   Равнище на наличностите
      
      
                  (147)
               
               
                  Комисията счете, че този фактор не е от особено значение за анализа, тъй като обикновено запасите се държат от търговците (лицата, работещи със складови наличности) и в по-малка степен — от производителите. Освен това производителите от Съюза произвеждат главно по поръчка, което им позволява да поддържат нивата на своите наличности възможно най-ниски. Независимо от това Комисията подложи на анализ този фактор, който е изрично посочен в член 3, параграф 9, втора алинея от основния регламент (вж. съображение 120 по-горе).
               
            
                  (148)
               
               
                  Понижение на нивата на запасите бе отбелязано както в КНР, така и на пазара на Съюза (26) в края на разследвания период. В контекста на намалението на цените през 2015 г. и през 2016 г. това би могло да се обясни със следното: ако даден производител или търговец очаква цените да се повишат, той би трупал бързо запаси в очакване на пропорционално по-голяма печалба след повишаването на цените.
               
            
                  (149)
               
               
                  Независимо от отправените запитвания и собствените разследвания, Комисията не можа да намери изчерпателни данни относно запасите за периода след разследвания период. Въпреки това тя счете, че е вероятно нивата на наличностите от разглеждания продукт в Съюза в началото на 2016 г. да са останали по-скоро ниски: така например в Германия „според немското сдружение за дистрибуция на стомана (Bundesverband Deutscher Stahlhandel — BDS) в края на миналата година наличностите от плоски продукти от стомана са спаднали до най-ниското си равнище от декември 2003 г. насам. Най-новите данни показват известно подобрение, но със запаси от 1,4 милиона тона плоски продукти от стомана през февруари, те остават със 7 % по-ниски спрямо предходната година (27).“
               
            
                  (150)
               
               
                  Данните сочат, че в КНР наличностите от стомана в складовете на 40 големи китайски градове са намалели до 8,86 тона в края на юни 2016 г. спрямо 9,47 тона в края на май 2016 г.; за сравнение — в края на юни 2015 г. те са били 12,86 тона. През месец май 2016 г. наличностите от стомана на 80 големи китайски стоманодобивни предприятия са възлизали на 14,17 тона; за сравнение — били са 16,71 тона в края на май 2015 г. (28).
               
            
                  (151)
               
               
                  В заключение може да се каже, наличностите от стомана намаляват както в края на разследвания период, така и в периода след разследвания период. Макар този фактор да не е решаващ при анализа, той може да е показател за потенциално още по-голямо намаление на цените, завишаващо опасността от причиняване на вреда.
               
            5.2.5.   Други елементи: рентабилност и приети поръчки в Съюза от промишлеността на Съюза
      
      
                  (152)
               
               
                  Промишлеността на Съюза се нуждае от устойчиви печалби. Следователно този показател за вредата е много важен. Приетите поръчки са потвърдените от клиентите ангажименти и показват развитието на продажбите на промишлеността на Съюза през следващите месеци. Комисията бе в състояние да събере и да анализира данни за печалбата и за приетите поръчки за разследвания период и за периода след разследвания период.
               
            
                  (153)
               
               
                  Както е посочено в съображение 113, през 2014 г. и през първите две тримесечия на 2015 г. е започнало слабо възстановяване на рентабилността на производителите от Съюза. Както е посочено в съображение 116, през втората половина на 2015 г. рентабилността в Съюза има отрицателни стойности, които през 4-тото тримесечие са достигнали неустойчивото равнище от — 10 %.
               
            
                  (154)
               
               
                  За периода след разследвания период все още не са на разположение данни за рентабилността за цялата промишленост на Съюза. Такива данни обаче бяха събрани за жалбоподателите, които представляват около 90 % от общото производство на промишлеността на Съюза, както е посочено в съображение 62. Тези данни ще бъдат актуализирани след публикуването на настоящия регламент и при възможност ще бъдат анализирани и други фактори. На този етап на разследването данните за рентабилността и за приетите поръчки са най-добрите налични данни.
               
            
                  (155)
               
               
                  Както се вижда от таблицата в съображение 145, китайските експортни цени са намалели още повече през първата половина на 2016 г. и са били по-ниски от производствените разходи на производителите от Съюза. Това показва агресивно ценообразуване от страна на Китай на пазара на Съюза, на което производителите от Съюза не могат да устоят в бъдеще. Това се потвърждава от таблицата по-долу, в която се представя информация относно рентабилността на жалбоподателите. Разследването установи наличието на допълнително влошаване на рентабилността на жалбоподателите.
                  
                     Таблица 17
                  
                  
                     Развитие на рентабилността и приетите поръчки на жалбоподателите
                  
                  
                              Описание
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              2015 г.
                           
                           
                              Април 2015 г. — март 2016 г.
                           
                        
                              Рентабилност
                           
                           
                              – 1,31 %
                           
                           
                              – 4,86 %
                           
                           
                              – 1,28 %
                           
                           
                              от – 3 до – 5 %
                           
                           
                              от – 5 % до – 7 %
                           
                        
                              Приети поръчки
                           
                           
                              16 763 734 
                           
                           
                              16 631 630 
                           
                           
                              16 677 099 
                           
                           
                              15 529 155 
                           
                           
                              15 636 444 
                           
                        
                              
                                 Източник: Eurofer
                           
                        
            5.2.6.   Предвидимост и непосредственост на промяната в обстоятелствата
      
      
                  (156)
               
               
                  В член 3, параграф 9 от основния регламент се предвижда, че „… промяната в обстоятелствата, която може да доведе до ситуация, при която дъмпингът да причини вреда, трябва да е била предвидима и трябва да е непосредствена“.
               
            
                  (157)
               
               
                  Всички горепосочени фактори бяха анализирани и проверени по отношение на разследвания период. По-специално бе установено, че рентабилността на включените в извадката производители от Съюза е достигнала неустойчиво равнище от — 10 % през 4-тото тримесечие на 2015 г., когато китайският ценови натиск се е усещал най-силно. Освен това от данните за периода след разследвания период е видно, че тази започнала през втората половина на 2015 г. отрицателна тенденция не е била прекратена през първата половина на 2016 г. Ако тази тенденция се запази, в близко бъдеще нестабилното състояние на промишлеността на Съюза ще доведе до причиняване на съществена вреда. Въз основа на данните за разследвания период Комисията стигна до заключението, че в края на разследвания период е налице ясно предвидима и непосредствена промяна в обстоятелствата, която ще доведе до ситуация, при която дъмпингът ще причини вреда.
               
            5.3.   Заключение относно опасността от причиняване на вреда
      
      
                  (158)
               
               
                  Въпреки че промишлеността на Съюза е била в процес на възстановяване през 2014 г. и през първите две тримесечия от 2015 г., през втората половина на 2015 г. почти всички показатели за вредата рязко са се влошили. Разследването разкри, че тази започнала през втората половина на 2015 г. отрицателна тенденция не е била прекратена през първата половина на 2016 г. Прогнозите на промишлеността на Съюза по отношение на бъдещата рентабилност и бъдещите продажби са отрицателни и това може да бъде потвърдено (вж. таблица 17 в съображение 155). Намаляващите продажби и по-ниските/отрицателните маржове най-вероятно ще доведат до тежки загуби, до спад в поръчките и до съкращаване на работни места. В резултат на това всички фактори, оценени в рамките на член 3, параграф 9 от основния регламент, и по-специално значителният темп на нарастване на дъмпинговия внос през 2015 г. (продължил през 2016 г.) на все по-ниски цени, огромният свръхкапацитет в КНР и неблагоприятното развитие на рентабилността на промишлеността на Съюза водят до едно и също заключение.
               
            
                  (159)
               
               
                  С оглед на този анализ, на този етап Комисията стигна до заключението, че в края на разследвания период е налице опасност от ясно предвидима и непосредствена вреда за промишлеността на Съюза.
               
            6.   ПРИЧИННО-СЛЕДСТВЕНА ВРЪЗКА
      
      
                  (160)
               
               
                  В съответствие с член 3, параграф 6 от основния регламент Комисията проучи дали опасността от причиняване на съществена вреда на промишлеността на Съюза е породена от съществуващия дъмпингов внос от засегнатата държава. В съответствие с член 3, параграф 7 от основния регламент Комисията също така проучи дали е възможно и други известни фактори да са породили по същото време опасност от причиняване на вреда на промишлеността на Съюза. Комисията се увери, че на дъмпинговия внос от КНР не се приписва каквато и да било евентуална опасност от вреда, породена от други фактори, различни от този дъмпингов внос. Тези фактори са: икономическата криза и спадът в търсенето на стомана, цените на суровините, водещи до спад в продажните цени, вносът от други трети държави, резултатите от експортните продажби на производителите от Съюза и твърдението за един производител от Съюза, че самият той причинява вреда на промишлеността на Съюза.
               
            6.1.   Въздействие на дъмпинговия внос
      
      
                  (161)
               
               
                  Продажните цени на китайските производителите износители са намалели от 600 EUR/тон през 2012 г. на 404 EUR/тон по време на разследвания период (- 33 %). Понижавайки непрекъснато eдиничните си продажни цени по време на разглеждания период, както е посочено в съображение 76, китайските производители износители са могли да увеличат значително пазарния си дял от 2012 г. (0,79 %) до разследвания период (4,32 %). По-специално по време на разследвания период е имало съществено увеличение на китайския внос в сравнение с предходните години.
               
            
                  (162)
               
               
                  Въпреки че спадът в търсенето на стомана и последиците от дълговата криза в еврозоната са повлияли отрицателно на резултатите на промишлеността на Съюза през 2012 г. и 2013 г., промишлеността на Съюза е била в състояние да постигне леко възстановяване през 2014 г. Въпреки това, по-специално от втората половина на 2015 г. нататък, непрекъснатото увеличаване на вноса от засегнатата държава на подбиващи цени е оказало ясно изразено отрицателно въздействие върху резултатите на промишлеността на Съюза. Въпреки че през 2015 г. промишлеността на Съюза е намалила разходите си чрез повишаване на производителността, включително чрез някои съкращения на служители и възползване от спада на цените на суровините, дъмпинговият внос е продължил да се увеличава и е принудил промишлеността на Съюза да намали още повече своите продажни цени за Съюза, за да ограничи загубата на пазарен дял. В резултат на това, въпреки че през 2014 г. и първата половина на 2015 г. се е наблюдавало леко подобрение в рентабилността на промишлеността на Съюза чрез намаляване на загубите, тази тенденция коренно се е променила от втората половина на 2015 г. нататък: обемът на китайския внос се е увеличил допълнително и цените на китайския внос са намалели дори още повече, като същевременно се наблюдава допълнителен спад в цените и рентабилността на промишлеността на Съюза.
               
            
                  (163)
               
               
                  С оглед на съвпадението във времето, от една страна, на все по-нарастващия дъмпингов внос при постоянно спадащи цени и, от друга страна, на загубата на пазарен дял от страна на промишлеността на Съюза и намаляването на цените, довели до допълнителни загуби, по-специално от втората половина на 2015 г. нататък, Комисията стигна до заключението, че дъмпинговият внос е имал отрицателно въздействие върху състоянието на промишлеността на Съюза.
               
            
                  (164)
               
               
                  Освен това постепенното забавяне на китайската икономика и значителният свръхкапацитет на китайската стоманодобивна промишленост са принудили китайските производители на стомана да пренасочат излишъка от производството си към експортните пазари, като пазарът на Съюза е привлекателна дестинация за износ. В действителност някои други традиционно важни експортни пазари наложиха мерки срещу китайските продукти от стомана, включително горещовалцованите плоски продукти от стомана.
               
            
                  (165)
               
               
                  Поради все по-засиленото налагане на мерки за търговска защита в целия свят вероятно пазарът на Съюза се е превърнал в една от най-привлекателните дестинации за китайския дъмпингов внос на разглеждания продукт, в ущърб на промишлеността на Съюза. Това заключение се потвърждава от:
                  
                              —
                           
                           
                              статистическите данни на Евростат за вноса, които показват, че равнището на китайския внос продължава да бъде значително след края на разследвания период;
                           
                        
                              —
                           
                           
                              по-слабото търсене на стомана на вътрешния китайски пазар.
                           
                        
            6.2.   Въздействие на други фактори
      
      6.2.1.   Икономическата криза
      
      
                  (166)
               
               
                  Спадът в търсенето на стомана — основно през 2012 г. — и последиците от дълговата криза в еврозоната са повлияли отрицателно на резултатите на стоманодобивната промишленост на Съюза през 2012 г. и 2013 г. Както е посочено в съображение 106, Комисията отчита това отрицателно въздействие. Тя също така отбеляза обаче, че промишлеността на Съюза е започнала да се възстановява през 2014 г. и 2015 г.
               
            
                  (167)
               
               
                  Ето защо, от една страна, дори ако промишлеността на Съюза е била засегната от дълговата криза в еврозоната, а именно през периода 2012 — 2013 г., пазарът до известна степен се е възстановил от нейното въздействие, като от 2013 г. нататък на пазара на Съюза се наблюдава относително стабилно и дори нарастващо търсене. В резултат на това, въпреки че в периода 2014 — 2015 г. промишлеността на Съюза е могла да се възползва в по-голяма степен от възстановяването на пазара, тя е била възпрепятствана да го направи поради рязкото увеличаване на вноса от КНР. Китайският внос на ниски цени постепенно е нараствал и е увеличавал пазарния си дял за сметка на промишлеността на Съюза. Постоянният натиск на вноса е започнал да се усеща с пълна сила през втората половина на 2015 г.
               
            
                  (168)
               
               
                  Поради това Комисията на този етап стигна до заключението, че дълговата криза в еврозоната е оказвала отрицателно въздействие в рамките на разглеждания период предимно през 2012 г. и 2013 г., както и преди разследвания период. Тя обаче не е допринесла за установената опасност от причиняване на вреда в края на 2015 г.
               
            6.2.2.   Намаление на цената на основните суровини (желязна руда, коксови въглища и скрап) на разглеждания продукт/сходния продукт
      
      
                  (169)
               
               
                  Една заинтересована страна заяви, че цените на разглеждания продукт и на сходния продукт ще следват единна световна тенденция в цените и най-вече ще отразяват спада на цените на желязната руда. Съответно не китайският износ, а световната тенденция е упражнявала ценовия натиск и е причинила произтичащата от това опасност от причиняване на вреда.
               
            
                  (170)
               
               
                  Комисията подложи на анализ развитието на цените на суровините за производство на ГВППС през разглеждания период.
               
            
                  (171)
               
               
                  На първо място, в установените пазари на стомана, какъвто е пазарът на Съюза, местните производители се конкурират с много източници на внос, както е показано в таблица 18 в съображение 177 по-долу, което води до нарастващ ценови натиск, а оттам и до спад в цените.
               
            
                  (172)
               
               
                  На второ място, въпреки че КНР е най-големият потребител на стомана в света, той разполага със значителен свръхкапацитет. Поради това китайските производители са стимулирани да изнасят свръхпродукцията си на ниски цени на най-привлекателните за тях пазари, включително на пазара на Съюза. Следователно, тенденцията в развитието на цените на суровините не е единственият фактор, който влияе на цените в световен мащаб.
               
            
                  (173)
               
               
                  На трето място, следва обаче да се признае, че цените на основните суровини (желязна руда, коксови въглища и скрап), използвани за производството на ГВППС, са намалели значително в периода 2012 — 2015 г., както следва:
                  
                              —
                           
                           
                              цената на желязната руда е намаляла от около 141 USD за MT на 56 USD за MT, или намаление с 60 %;
                           
                        
                              —
                           
                           
                              цената на скрап от дейности по разрушаване е намаляла от около 327 EUR за MT на 159 EUR за MT, или намаление с 51 %;
                           
                        
                              —
                           
                           
                              цената на коксовите въглища е намаляла от около 252 USD за MT на 121 USD за MT, или намаление с 52 %.
                           
                        
            
                  (174)
               
               
                  Въпреки това при анализа на производствените разходи на най-големия включен в извадката производител от Съюза бе установено, че въздействието на тези спадове в цените на суровините е много по-слабо в сравнение с посоченото развитие на цените. Развитието отчита средни стойности и не отразява разходите за производителите от Съюза, които зависят също така от качеството, количеството и договорните отношения. Така например делът на влаганите материали, формиран от трите горепосочени суровини, е съставлявал около 60 % от общите производствени разходи на един голям производител през 2012 г., но все още е възлизал на 50 % от общите производствени разходи през 2015 г. Това показва, че няма пряка връзка между спада в цените на суровините и намаляването на производствените разходи за ГВППС.
               
            
                  (175)
               
               
                  Освен това производствените разходи в рамките на промишлеността на Съюза са намалели общо с 25 % през разглеждания период (вж. съображение 104), което е било в резултат не само на по-ниските разходи за суровини, но и поради постигнатата от производителите от Съюза по-висока ефективност. Освен това през същия период средните цени на вноса са намалели с по-голям процент, т.е. с 33 % (вж. съображения 78 и 79).
               
            
                  (176)
               
               
                  При справедливи пазарни условия е щяло да бъде възможно промишлеността на Съюза да поддържа равнищата на продажните си цени, за да се възползва от намаляването на разходите и отново да постигне рентабилност. Производителите от Съюза обаче е трябвало да следват тенденцията на цените на пазара на Съюза, които са спаднали. По време на разследвания период производителите от Съюза са били принудени дори да продават на цени под себестойността, въпреки че вече са успявали да намалят значително своите производствени разходи.
               
            6.2.3.   Внос от трети държави
      
      
                  (177)
               
               
                  През разглеждания период обемът на вноса от трети държави и пазарният дял на трети държави (като обем от общия внос) се е променял, както следва:
                  
                     Таблица 18
                  
                  
                     Количества, единични цени и пазарни дялове на вноса от трети държави
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              БРАЗИЛИЯ
                           
                        
                              Обем на вноса от Бразилия
                           
                           
                              69 457 
                           
                           
                              41 895 
                           
                           
                              108 973 
                           
                           
                              580 525 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 60
                              
                           
                           
                              
                                 157
                              
                           
                           
                              
                                 836
                              
                           
                        
                              Единични цени на вноса от Бразилия
                           
                           
                              515
                           
                           
                              461
                           
                           
                              433
                           
                           
                              386
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 75
                              
                           
                        
                              Пазарен дял
                           
                           
                              0,22 %
                           
                           
                              0,13 %
                           
                           
                              0,33 %
                           
                           
                              1,65 %
                           
                        
                              Дял в общия обем на вноса в Съюза
                           
                           
                              1,68 %
                           
                           
                              0,87 %
                           
                           
                              2,08 %
                           
                           
                              7,42 %
                           
                        
                              ИРАН
                           
                        
                              Обем на вноса от Иран
                           
                           
                              96 505 
                           
                           
                              125 202 
                           
                           
                              527 161 
                           
                           
                              1 015 088 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 130
                              
                           
                           
                              
                                 546
                              
                           
                           
                              
                                 1 052 
                              
                           
                        
                              Единични цени на вноса от Иран
                           
                           
                              499
                           
                           
                              454
                           
                           
                              415
                           
                           
                              369
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 83
                              
                           
                           
                              
                                 74
                              
                           
                        
                              Пазарен дял
                           
                           
                              0,31 %
                           
                           
                              0,39 %
                           
                           
                              1,59 %
                           
                           
                              2,89 %
                           
                        
                              Дял в общия обем на вноса в Съюза
                           
                           
                              2,34 %
                           
                           
                              2,60 %
                           
                           
                              10,08 %
                           
                           
                              12,97 %
                           
                        
                              РУСИЯ
                           
                        
                              Обем на вноса от Русия
                           
                           
                              1 341 666 
                           
                           
                              1 334 322 
                           
                           
                              1 376 412 
                           
                           
                              1 714 880 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 103
                              
                           
                           
                              
                                 128
                              
                           
                        
                              Единични цени на вноса от Русия
                           
                           
                              500
                           
                           
                              448
                           
                           
                              431
                           
                           
                              387
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 86
                              
                           
                           
                              
                                 77
                              
                           
                        
                              Пазарен дял
                           
                           
                              4,27 %
                           
                           
                              4,13 %
                           
                           
                              4,15 %
                           
                           
                              4,88 %
                           
                        
                              Дял в общия обем на вноса в Съюза
                           
                           
                              32,47 %
                           
                           
                              27,66 %
                           
                           
                              26,32 %
                           
                           
                              21,90 %
                           
                        
                              СЪРБИЯ
                           
                        
                              Обем на вноса от Сърбия
                           
                           
                              156 894 
                           
                           
                              155 055 
                           
                           
                              211 835 
                           
                           
                              427 558 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 135
                              
                           
                           
                              
                                 273
                              
                           
                        
                              Единични цени на вноса от Сърбия
                           
                           
                              523
                           
                           
                              468
                           
                           
                              442
                           
                           
                              400
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 77
                              
                           
                        
                              Пазарен дял
                           
                           
                              0,50 %
                           
                           
                              0,48 %
                           
                           
                              0,64 %
                           
                           
                              1,22 %
                           
                        
                              Дял в общия обем на вноса в Съюза
                           
                           
                              3,8 %
                           
                           
                              3,21 %
                           
                           
                              4,05 %
                           
                           
                              5,46 %
                           
                        
                              УКРАЙНА
                           
                        
                              Обем на вноса от Украйна
                           
                           
                              906 872 
                           
                           
                              905 397 
                           
                           
                              939 545 
                           
                           
                              1 084 477 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 120
                              
                           
                        
                              Единични цени на вноса от Украйна
                           
                           
                              478
                           
                           
                              429
                           
                           
                              415
                           
                           
                              370
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 87
                              
                           
                           
                              
                                 78
                              
                           
                        
                              Пазарен дял
                           
                           
                              2,89 %
                           
                           
                              2,81 %
                           
                           
                              2,84 %
                           
                           
                              3,08 %
                           
                        
                              Дял в общия обем на вноса в Съюза
                           
                           
                              21,95 %
                           
                           
                              18,77 %
                           
                           
                              17,97 %
                           
                           
                              13,85 %
                           
                        
                              
                                 Източник: Евростат
                           
                        
            
                  (178)
               
               
                  Както е посочено в таблицата в съображение 76, по време на разглеждания период вносът от КНР е нараснал с 516 %. Макар темпът на растеж през разглеждания период да е бил дори още по-бърз за Бразилия (+ 736 %) и за Иран (+ 952 %), техните равнища на внос (580 525 тона от Бразилия и 1 015 088 тона от Иран) са били много по-ниски от равнището на вноса от КНР в абсолютни стойности (1 519 304 тона от КНР) по време на разследвания период.
               
            
                  (179)
               
               
                  Освен това при сравняване на абсолютните стойности на износа се забелязва, че по време на разследвания период засегнатата държава е била вторият по големина износител на пазара на Съюза, след Русия. Руският внос (29) може да е допринесъл за възникването на опасност от причиняване на вреда, но не е нарушил причинно-следствената връзка, поради посочените по-долу съображения.
               
            
                  (180)
               
               
                  Първо, темпът на растеж на вноса от КНР по време на разглеждания период (+ 516 %) е много по-голям от този на вноса от Русия (+ 28 %).
               
            
                  (181)
               
               
                  Второ, КНР е заличила разликата, тъй като Русия е изнасяла само малко повече, т.е. 773 686 тона (източник: Евростат) през първата половина на 2016 г. в сравнение с обема от 773 275 тона (източник: Евростат) на износа от КНР през същия период.
               
            
                  (182)
               
               
                  Трето, свръхкапацитетът на Русия не е толкова значителен, колкото съществуващия свръхкапацитет в КНР, както е показано в таблицата по-долу:
                  
                     Таблица 19
                  
                  
                     Действително производство на сходния продукт от трети държави (в хиляди тонове)
                  
                  
                              Държава
                           
                           
                              Прогнозен капацитет за производство на необработена стомана за 2014 г.
                           
                           
                              Производство на необработена стомана през 2013 г.
                           
                           
                              Производство на необработена стомана през 2014 г.
                           
                           
                              Действително производство на ГВППС през 2013 г.
                           
                           
                              Действително производство на ГВППС през 2014 г.
                           
                        
                              Русия
                           
                           
                              89 000 
                           
                           
                              69 008 
                           
                           
                              71 461 
                           
                           
                              26 140 
                           
                           
                              26 996 
                           
                        
                              КНР
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              311 564 
                           
                           
                              317 387 
                           
                        
                              
                                 Източник на данните за капацитета: ОИСР ()
                              
                              
                                 Източник на данните за производството: Световна стоманодобивна асоциация, Статистически годишник за стоманата за 2015 г. ()
                              
                           
                        
            
                  (183)
               
               
                  Дори ако горепосочените данни относно капацитета се отнасят изключително до необработената стомана и дори ако се приеме малко вероятната възможност всичката необработена стомана в Русия да се използва за производството на сходния продукт, свърхкапацитетът на Русия е далеч по-малък от свръхкапацитета на Китай, даже и в малко вероятния сценарий.
               
            
                  (184)
               
               
                  Освен това Комисията направи оценка на цените и пазарните дялове на вноса от трети държави. Тя отбеляза, че вносът на сходния продукт от някои други държави, като например Иран, Русия и Украйна, е бил осъществяван на цени, които са дори по-ниски от тези на вноса от засегнатата държава. Въпреки това от анализа на тенденциите и обемите на вноса е ясно, че равнището на вноса от Иран е било много по-ниско от равнището на вноса от КНР през разследвания период и че вносът от Русия и от Украйна наистина се е увеличавал като обем по време на разглеждания период, но много по-бавно в сравнение с вноса от КНР. Също така, за разлика от вноса от КНР, вносът от Русия и от Украйна е изгубил значителен дял от общия внос на Съюза по време на разглеждания период.
               
            
                  (185)
               
               
                  На последно място, Комисията сравни действителното производство на отделните трети държави с производството на засегнатата държава, от което стана ясно, че Китай превъзхожда всички останали държави както по отношение на производството на сходния продукт, така и по отношение на капацитета за производство на необработена стомана.
                  
                     Таблица 20
                  
                  
                     Действително производство на сходния продукт от трети държави (в хиляди тонове)
                  
                  
                              Държава
                           
                           
                              Прогнозен капацитет за производство на необработена стомана за 2014 г. (1)
                           
                           
                              Производство на необработена стомана през 2013 г.
                           
                           
                              Производство на необработена стомана през 2014 г. (2)
                           
                           
                              Теоретичен свръхкапацитет през 2014 г. (1)
                           
                           
                              Действително производство на ГВППС през 2013 г.
                           
                           
                              Действително производство на ГВППС през 2014 г.
                           
                        
                              Русия
                           
                           
                              89 000 
                           
                           
                              69 008 
                           
                           
                              71 461 
                           
                           
                              17 539 
                           
                           
                              26 140 
                           
                           
                              26 996 
                           
                        
                              КНР
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              317 302 
                           
                           
                              311 564 
                           
                           
                              317 387 
                           
                        
                              Украйна
                           
                           
                              42 500 
                           
                           
                              32 771 
                           
                           
                              27 170 
                           
                           
                              15 330 
                           
                           
                              8 929 
                           
                           
                              7 867 
                           
                        
                              Иран
                           
                           
                              27 000 
                           
                           
                              15 422 
                           
                           
                              16 331 
                           
                           
                              10 669 
                           
                           
                              8 250 
                           
                           
                              8 276 
                           
                        
                              Бразилия
                           
                           
                              48 000 
                           
                           
                              34 163 
                           
                           
                              33 897 
                           
                           
                              14 103 
                           
                           
                              15 014 
                           
                           
                              14 229 
                           
                        
                              
                                 Източник на данните за капацитета: ОИСР ()
                              
                              
                                 Източник на данните за производството: Световна стоманодобивна асоциация, Статистически годишник за стоманата за 2015 г. ()
                              
                           
                        
            
                  (186)
               
               
                  Горепосочените стойности за производството на сходния продукт показват, че засегнатата държава далеч изпреварва всички други големи държави износителки. Освен това горните данни относно капацитета за производство на необработена стомана също така сочат, че само КНР разполага с толкова огромен свръхкапацитет.
               
            
                  (187)
               
               
                  В съответствие с това Комисията счете, че КНР е създала опасност от непосредствена вреда за промишлеността на Съюза. Както е посочено по-горе, тази опасност от причиняване на вреда е станала дори още по-реалистична поради комбинирания ефект от отслабващото търсене на стомана на китайския пазар в съчетание с все по-затруднения достъп до някои други китайски експортни пазари. В резултат на това е вероятно част от обема на китайското производство да продължи да бъде насочвана в близко бъдеще към Съюза.
               
            
                  (188)
               
               
                  Вероятно е обаче и вносът от Бразилия, Иран, Русия, Сърбия и Украйна да е допринесъл за опасността от причиняване на съществена вреда. Въпреки това свързаното с него производство, тенденциите във вноса и точните обеми на вноса в абсолютни стойности не са от такъв мащаб, че да могат да нарушат причинно-следствената връзка между все по-нарастващия и с все по-силно изразен дъмпингов характер внос от КНР, от една страна, и опасността от причиняване на вреда на промишлеността на Съюза, от друга.
               
            6.2.4.   Резултати от експортните продажби на промишлеността на Съюза
      
      
                  (189)
               
               
                  През разглеждания период обемът на износа на включените в извадката производители от Съюза се е променял, както следва:
                  
                     Таблица 21
                  
                  
                     Обеми на износа за несвързани клиенти от включените в извадката производители от Съюза
                  
                  
                               
                           
                           
                              2012 г.
                           
                           
                              2013 г.
                           
                           
                              2014 г.
                           
                           
                              РП
                           
                        
                              Обем на износа за несвързани клиенти
                           
                           
                              2 344 463 
                           
                           
                              2 379 035 
                           
                           
                              2 777 446 
                           
                           
                              2 409 721 
                           
                        
                              
                                 Индекс (2012 г. = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 118
                              
                           
                           
                              
                                 103
                              
                           
                        
                              Средна цена (EUR/тон)
                           
                           
                              516
                           
                           
                              463
                           
                           
                              459
                           
                           
                              391
                           
                        
                              
                                 Индекс (2011 г. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 89
                              
                           
                           
                              
                                 76
                              
                           
                        
                              
                                 Източник: отговори на въпросника, предоставени от включените в извадката производители от Съюза
                           
                        
            
                  (190)
               
               
                  Обемът на износа за несвързани клиенти се е увеличил с 3 % по време на разследвания период. Що се отнася до цените, през разглеждания период те са спаднали значително — с – 24 %.
               
            
                  (191)
               
               
                  Експортните продажби са представлявали не повече от 4 % от общото производство на Съюза и 22 % от всички продажби за несвързани клиенти по време на разследвания период. Също така намаляването на експортните цени е следвало в процентно изражение същите тенденции като продажните цени на производителите от Съюза на пазара на Съюза. Поради това на този етап Комисията стигна до заключението, че резултатите от експортните продажби на производителите от Съюза са допринесли за недоброто състояние на промишлеността. Въпреки това и този фактор не е нарушил причинно-следствената връзка между дъмпинговия внос и опасността от причиняване на съществена вреда на промишлеността на Съюза.
               
            6.2.5.   Специфично положение на един италиански производител от Съюза
      
      
                  (192)
               
               
                  Една заинтересована страна заяви, че един италиански производител вероятно причинява вреда на промишлеността на Съюза. Тя заяви, че този италиански производител се ползва от неправомерна държавна помощ в ущърб на другите производители от Съюза на пазара на Съюза, вероятно „дотам, че да се наруши причинно-следствената връзка…“. Тя също така заяви, че действителното производство на италианския производител е намаляло значително по време на разглеждания период.
               
            
                  (193)
               
               
                  На първо място, определението и анализът на промишлеността на Съюза се основават на цялата промишленост на Съюза, включително на италианския производител. Въпреки факта, че този италиански производител на практика значително е намалил равнището си на производство по време на разглеждания период, общият обем на производството на промишлеността на Съюза (вж. съображение 87) се е увеличил с 2 %. Следователно, като се отчитат всички аспекти, по време на разглеждания период всички други производители от Съюза са увеличили своето производство.
               
            
                  (194)
               
               
                  На второ място, твърдението, че италианският производител се ползва от неправомерна държавна помощ все още се проучва от Комисията, като това ще продължи до 2017 г. Започването на разследване не предопределя резултата от процедурата. В резултат на това все още не могат да бъдат направени заключения по отношение на това твърдение. Въпреки това Комисията отбеляза, че продажните цени на този италиански производител по време на разследвания период са се оказали по-ниски от средната продажна цена на Съюза. Ако италианският производител е оказал осезаемо въздействие върху продажните цени в Съюза, би могло да се очаква, че средните цени в Съюза ще са се увеличили, след като въпросният производител е намалил производството си. Това обаче не е така.
               
            
                  (195)
               
               
                  На трето място, фактът, че някои производители от Съюза се справят по-добре от други на пазара на Съюза, може да е в резултат на различни фактори, но не засяга временното заключение, че като цяло промишлеността на Съюза страда от дъмпинговия внос.
               
            
                  (196)
               
               
                  Поради това Комисията на този етап стигна до заключението, че специфичното положение на един италиански производител не е допринесло за недоброто състояние на промишлеността на Съюза.
               
            6.3.   Заключение относно причинно-следствената връзка
      
      
                  (197)
               
               
                  Временно бе установено наличието на причинно-следствена връзка между китайския дъмпингов внос и опасността от причиняване на съществена вреда на промишлеността на Съюза. Налице е ясно съвпадение във времето между рязкото нарастване по-специално на равнището на дъмпингов внос при постоянно намаляващи продажни цени от КНР, от една страна, и влошаването на резултатите на Съюза, по-специално от втората половина на 2015 г. нататък. За да избегне по-нататъшно свиване на пазарния си дял, промишлеността на Съюза не е имала друг избор, освен да следва ценовото равнище, определено от дъмпинговия внос. Така се е стигнало до ситуация на работа на загуба, която вероятно още ще се влоши.
               
            
                  (198)
               
               
                  Комисията направи разграничение и отдели въздействието на всички известни фактори върху състоянието на промишлеността на Съюза от вредоносния ефект на дъмпинговия внос, пораждащ опасност от причиняване на съществена вреда за промишлеността на Съюза като цяло в края на разследвания период. Положението на италианския производител не е допринесло за недоброто състояние на промишлеността на Съюза. Счетено бе, че останалите идентифицирани фактори — икономическата криза, разходите за суровини, вносът от трети държави и резултатите от експортните продажби на производителите от Съюза — не нарушават причинно-следствената връзка между опасността от причиняване на съществена вреда и китайския дъмпингов внос. Въз основа на гореизложеното Комисията на този етап стигна до заключението, че дъмпинговият внос от КНР през разследвания период е причинявал съществена вреда на промишлеността на Съюза по смисъла на член 3, параграф 6 от основния регламент. Счетено бе, че другите фактори, различни от дъмпинговия внос от КНР, които в същото време са имали отражение върху състоянието на промишлеността на Съюза, не нарушават причинно-следствената връзка.
               
            7.   ИНТЕРЕС НА СЪЮЗА
      
      
                  (199)
               
               
                  В съответствие с член 21 от основния регламент Комисията проучи дали може да се направи категорично заключение, че приемането на мерки в конкретния случай не е в интерес на Съюза. Тя обърна специално внимание на необходимостта да се елиминират нарушаващите търговията последици от вредоносния дъмпинг и да се възстанови реалната конкуренция. Интересът на Съюза беше определен въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите.
               
            7.1.   Интерес на промишлеността на Съюза
      
      
                  (200)
               
               
                  Производителите, които съставляват промишлеността на Съюза, се намират в различни държави членки (Обединеното кралство, Франция, Германия, Чешката република, Словашката република, Италия, Люксембург, Белгия, Полша, Нидерландия, Австрия, Финландия, Швеция, Португалия, Унгария и Испания) и осигуряват заетост пряко на около 18 000 наети лица, произвеждащи горещовалцовани плоски продукти от стомана.
               
            
                  (201)
               
               
                  Седемнадесет производители оказаха съдействие по време на разследването. Никой от известните производители не се противопостави на започването на разследването. Както беше показано по-горе при анализа на показателите за вредата, като цяло през разглеждания период промишлеността на Съюза е показала известни признаци, че търпи вреда. По-специално сериозно са били засегнати показателите за вредата, свързани с финансовите резултати на включените в извадката производители от Съюза, като например рентабилността. При тях е настъпило влошаване на състоянието им, по-специално от втората половина на 2015 г. нататък, и са били засегнати неблагоприятно от дъмпинговия внос, пораждащ опасност от причиняване на вреда, която е станала непосредствена в края на разследвания период.
               
            
                  (202)
               
               
                  Очаква се, че налагането на временни антидъмпингови мита ще възстанови условията на справедлива търговия на пазара на Съюза и ще прекрати спада на цените, като така даде възможност на промишлеността на Съюза да се възстанови. Това ще доведе до повишаване на рентабилността на промишлеността на Съюза до равнищата, които се считат за необходими при този вид капиталоемка промишленост. Поради това е важно цените да бъдат възстановени на недъмпингово или на ненанасящо вреда равнище, за да имат възможност всички различни производители да работят на пазара на Съюза в условия на равноправна търговия. При липсата на мерки е твърде вероятно опасността от причиняване на вреда да се реализира и това ще доведе до допълнително влошаване на икономическото състояние на промишлеността на Съюза. Слабите резултати в сектора на горещовалцованите плоски продукти от стомана ще окажат въздействие върху секторите надолу и нагоре по веригата на много производители от Съюза, тъй като използването на капацитета в тези сектори е тясно свързано с производството на продукта, предмет на разследването.
               
            
                  (203)
               
               
                  Поради това на този етап Комисията стигна до заключението, че налагането на антидъмпингови мита би било в интерес на промишлеността на Съюза.
               
            7.2.   Интерес на вносителите
      
      
                  (204)
               
               
                  Както е посочено в съображения 11 — 13, нито един несвързан вносител не попълни въпросника, нито представи на Комисията доказателства, позволяващи да се установи до каква степен вносителите биха били засегнати от налагането на мерките. Поради това и като се има предвид, че освен КНР, много други държави изнасят за Съюза, Комисията стигна до временното заключение, че е вероятно налагането на мерки да не бъде в интерес на вносителите.
               
            7.3.   Интерес на ползвателите
      
      
                  (205)
               
               
                  Горещовалцованите плоски продукти от стомана се използват като промишлени суровини, закупувани от крайните ползватели за различни приложения, включително в строителството (производство на стоманени тръби), корабостроенето, производството на газови контейнери, на съдове под налягане и при енергопроводите.
               
            
                  (206)
               
               
                  Само един ползвател от Италия (Marcegaglia Carbon Spa), използващ внос от засегнатата държава и произвеждащ, inter alia, тръби и стоманени продукти надолу по веригата, представи отговор на въпросника. Разглежданият продукт/сходният продукт е разходно перо за този ползвател.
               
            
                  (207)
               
               
                  Този италиански ползвател заяви, че налагането на мерки върху вноса от засегнатата държава би довело до положение, при което той вече няма да има достъп до надеждни доставки от разглеждания продукт на пазара на Съюза, по-специално на рулони за повторно валцоване с високо качество. Той заяви, че 88 % от общото производство в Съюза се осъществява от едва 16 дружества, принадлежащи към осем големи групи, при което най-голяма част от продукцията (около 70 %) се използва на пазара за собствено потребление. Вследствие на това, според твърденията, производителите от Съюза, като резултат от техния все още относително голям пазарен дял, може да упражняват силен натиск както на пазара на разглеждания продукт, така и на пазара надолу по веригата.
               
            
                  (208)
               
               
                  На първо място, Комисията отбеляза, че целта на антидъмпинговите мита не е пазарът на Съюза да бъде затворен за внос изобщо, а да се възстанови справедливата търговия, като се премахне ефектът на вредоносния дъмпинг. Поради това не се очаква вносът от КНР да бъде прекратен, а напротив — да продължи, но при недъмпингови цени.
               
            
                  (209)
               
               
                  На второ място, Комисията установи, че ползвателят не е изключително зависим от китайския внос, и че по време на разследвания период е купувал разглеждания продукт и от производителите от Съюза, както и от други производители от трети държави, различни от засегнатата държава.
               
            
                  (210)
               
               
                  На трето място, дори ако цените на разглеждания продукт от Китай се увеличат с около 30 %, това ще има само 3-процентно въздействие върху производствените разходи на този италиански ползвател. Това въздействие се счита за несъществено.
               
            
                  (211)
               
               
                  На четвърто място, тъй като се очаква вносът от засегнатата държава, както и от други държави да продължи и след налагането на антидъмпингови мита и тъй като все пак съществуват алтернативни източници за снабдяване, твърдението, че налагането на антидъмпингови мита би довело до това промишлеността на Съюза да може да упражнява силен ценови натиск, е неоснователно. Промишлеността на Съюза се състои от 23-ма производители, които предоставят на ползвателите широка гама от възможности за доставка вече в рамките на територията на Съюза, в допълнение към варианта на внос от други трети държави, които произвеждат и изнасят сходния продукт. Поради това на този етап Комисията отхвърли твърдението, че налагането на мерки ще доведе до недостиг в доставките на разглеждания продукт/сходния продукт.
               
            
                  (212)
               
               
                  Що се отнася до потенциалното отрицателно въздействие върху конкуренцията на пазара на Съюза, наистина правилата на ЕС в областта на конкуренцията налагат по-стриктни стандарти на поведение на дружество със значителен пазарен дял. В крайна сметка обаче компетентните органи за защита на конкуренцията са тези, които трябва да определят дали е налице господстващо положение и дали с него се злоупотребява.
               
            
                  (213)
               
               
                  С оглед на гореизложеното, на този етап бе направено заключението, че налагането на мерки не би било в интерес на ползвателите, но не би оказало несъразмерно отрицателно въздействие върху тях. По-специално под внимание бяха взети широката гама от възможности за доставка, съществуващи на пазара, и фактът, че разследването показа, че въздействието на мерките върху разходите на ползвателя, който заяви своя интерес, не е толкова значително, колкото се твърди.
               
            7.4.   Заключение относно интереса на Съюза
      
      
                  (214)
               
               
                  На този етап Комисията стигна до заключението, че налагането на антидъмпингови мита би допринесло за възстановяването на промишлеността на Съюза от гледна точка на рентабилността. Налагането на мерките би позволило на производителите от Съюза да правят необходимите инвестиции и да осъществяват научноизследователска и развойна дейност, така че да усъвършенстват оборудването си за производство на горещовалцовани плоски продукти от стомана и да повишават своята конкурентоспособност.
               
            
                  (215)
               
               
                  Промишлеността на Съюза вече е преминала през значително преструктуриране в (близкото) минало. Ако не бъдат наложени мерки, е вероятно да се реализира съществуващата в края на разследвания период опасност от причиняване на непосредствена вреда. Би могло да се наложи някои от производителите на горещовалцовани плоски продукти от стомана в Съюза да прекратят/намалят дейността си във връзка с производството на горещовалцовани плоски продукти от стомана, да съкратят служители и да оставят много ползватели от Съюза с ограничени източници на доставка.
               
            
                  (216)
               
               
                  По отношение на интереса на несвързаните вносители и ползвателите Комисията на този етап стигна до заключението, че налагането на мерки на предложеното равнище би имало само ограничено въздействие. По-конкретно цените, рентабилността и заетостта в промишления отрасъл на ползвателите не биха били несъразмерно засегнати. Следователно налагането на мерки на предложеното равнище има само ограничено въздействие върху цените във веригата на доставки и върху резултатите на ползвателите. Това равнище на мерките ще доведе до еднакви условия на конкуренция, но въпреки това ще позволи осъществяването на внос от засегнатата държава на справедливи цени.
               
            
                  (217)
               
               
                  Като претегля и съпоставя изявения интерес на важен промишлен отрасъл на Съюза да бъде защитен от нелоялни практики, от една страна, и вероятното ограничено въздействие на мерките върху несвързаните вносители и ползвателите, които продължават да се ползват от широка гама от възможности за доставка в Съюза, Комисията на този етап стигна до заключението, че не са налице основателни причини да се счита, че не е в интерес на Съюза да бъдат наложени мерки върху вноса на разглеждания продукт с произход от засегнатата държава.
               
            8.   ВРЕМЕННИ АНТИДЪМПИНГОВИ МЕРКИ
      
      
                  (218)
               
               
                  Въз основа на направените от Комисията заключения по отношение на дъмпинга, опасността от причиняване на вреда, причинно-следствената връзка и интереса на Съюза, следва да бъдат наложени временни мерки, за да се предотврати реализирането на непосредствената опасност от причиняване на съществена вреда за промишлеността на Съюза от дъмпинговия внос.
               
            8.1.   Равнище на отстраняване на вредата (марж на вредата)
      
      
                  (219)
               
               
                  С оглед на определянето на равнището на мерките Комисията първо определи размера на митото, необходимо за отстраняване на опасността от причиняване на съществена вреда. Съгласно съдебната практика целевата цена е цената, която при нормални условия на конкуренция промишлеността на Съюза би могла обосновано да разчита да постигне при липса на дъмпингов внос. В практиката на Комисията по вземане на решения целевата цена обикновено се изчислява чрез установяване на производствените разходи на сходния продукт и добавяне на марж на печалбата, която при нормални условия на конкуренция промишлеността на Съюза би могла обосновано да разчита да постигне при липса на дъмпингов внос.
               
            
                  (220)
               
               
                  Що се отнася до определянето на целева печалба, Комисията първо анализира предложението на жалбоподателя, а именно 12,9 %, взето от предходно решение на Комисията по отношение на същия продукт (30). Тази констатация обаче датира от 2000 г. и данните от преди повече от 15 години вече не могат да се считат за представителни с оглед на настъпилите впоследствие технологични и финансови промени в промишлеността на Съюза.
               
            
                  (221)
               
               
                  Поради това Комисията се насочи към данните за рентабилността за 2008 г., която е разглеждана като най-представителната година за продукта надолу по веригата, а именно студеновалцовани продукти от стомана (31). Разглежданият продукт в настоящото разследване в много отношения е подобен на някои студеновалцовани плоски продукти от стомана (студеновалцовани продукти) поради следните причини:
                  
                              а)
                           
                           
                              И за двата продукта (желязна руда и коксови въглища) някои сплави са съществена част от производствените им разходи и са подложени на сходни процеси (в пещ, на стан за горещо валцоване на лентов полуфабрикат).
                           
                        
                              б)
                           
                           
                              Както е посочено в съображение 26, разглежданият продукт е основният материал за производството на различни продукти от стомана с добавена стойност надолу по веригата, като се започне от студеновалцованите продукти.
                           
                        На тази основа Комисията установи марж на печалбата от 14,4 %.
               
            
                  (222)
               
               
                  Различни елементи обаче, съществуващи в случая с вредоносния дъмпинг от Китай и Русия, не са налице в настоящия случай, при който Комисията установи, че е налице опасност от причиняване на вреда от китайския износ, което изисква извършването на прогнозен анализ. По-специално в посочения случай вносът на ниски цени от държавите — обект на разследването, е бил осъществен в рамките на четиригодишния период преди разследвания период.
               
            
                  (223)
               
               
                  Ето защо Комисията се опита да установи целева печалба чрез симулиране на начина, по който би се развило възстановяването на промишлеността на Съюза от рецесията, предизвикана от икономическата и финансовата криза през 2009 г., ако не е било прекъснато от големите обеми на китайския внос, водещ до намаление на цените. За тази цел Комисията взе предвид по-актуални данни и прогнозен анализ, представен на Комитета по стомана на ОИСР през декември 2013 г. В проучване, озаглавено „Laying the foundations for a financially sound industry“ („Полагане на основите на стабилна във финансово отношение промишленост“) бе представено експертно становище относно рентабилността на стоманодобивната промишленост в световен мащаб през последните години и бе определен праг на печалба за постигане на дългосрочна устойчивост. По-специално в това проучване бе изразена позиция в полза на 17 % общ среден марж на печалба преди лихви, данъци, обезценка и амортизация („EBITDA“) (32). В доклада също така се посочват инвестиционни разходи в размер средно на 7 % и разходи по обслужване на дълг от средно 3 %. Комисията приспадна тези две позиции и достигна до равнище от 7 % за печалбата преди данъчно облагане („EBT“). Поради липса на други достоверни данни тя възприе тези стойности, изчислени за стоманодобивната промишленост като цяло, и за разглеждания продукт, тъй като ГВППС съставляват голям дял от производството на необработена стомана.
               
            
                  (224)
               
               
                  В заключение Комисията определи временно на този етап, че за изчисляването на маржа на опасността от причиняване на вреда за промишлеността на Съюза, произвеждаща ГВППС, може да се използва целева печалба от 7 %, но ще проучи допълнително дали са на разположение по-точни данни по отношение на разглеждания продукт.
               
            8.2.   Временни мерки
      
      
                  (225)
               
               
                  Върху вноса на разглеждания продукт с произход от засегнатата държава следва да бъдат наложени временни антидъмпингови мерки, в съответствие с правилото за по-малкото мито, предвидено в член 7, параграф 2 от основния регламент. Комисията направи сравнение между маржовете на вредата и дъмпинговите маржове. Размерът на митата следва да бъде определен на равнището на по-ниския от двата маржа.
               
            
                  (226)
               
               
                  Въз основа на гореизложеното ставките на временните антидъмпингови мита, изразени като процент от цената CIF на граница на Съюза, без платено мито, следва да бъдат, както следва:
                  
                              Дружество
                           
                           
                              Дъмпингов марж
                           
                           
                              Марж на вредата
                           
                           
                              Временно антидъмпингово мито
                           
                        
                              Bengang Steel Plates Co., Ltd.
                           
                           
                              96,5 %
                           
                           
                              17,1 %
                           
                           
                              17,1 %
                           
                        
                              Hebei Iron & Steel Group
                           
                           
                              95,0 %
                           
                           
                              13,2 %
                           
                           
                              13,2 %
                           
                        
                              Jiangsu Shagang Group
                           
                           
                              106,9 %
                           
                           
                              22,6 %
                           
                           
                              22,6 %
                           
                        
                              Други оказали съдействие дружества
                           
                           
                              100,1 %
                           
                           
                              18,0 %
                           
                           
                              18,0 %
                           
                        
                              Всички други дружества
                           
                           
                              106,9 %
                           
                           
                              22,6 %
                           
                           
                              22,6 %
                           
                        
            
                  (227)
               
               
                  Посочените в настоящия регламент индивидуални антидъмпингови мита за дружествата са установени въз основа на констатациите от настоящото разследване. Поради това те отразяват установеното по време на разследването положение по отношение на тези дружества. Тези ставки се прилагат изключително за вноса на разглеждания продукт с произход от засегнатата държава, произведен от посочените правни субекти. Вносът на разглеждания продукт, произведен от всяко друго дружество, което не е изрично посочено в постановителната част на настоящия регламент, включително от субекти, свързани с изрично посочените, следва да се облага със ставката на митото, приложима за „всички други дружества“. За тях не следва да се прилагат индивидуалните ставки на антидъмпинговите мита.
               
            
                  (228)
               
               
                  Дадено дружество може да отправи искане за прилагане на тези индивидуални ставки на антидъмпингови мита в случай на промяна на името на неговия правен субект или създаване на нов производствен или търговски субект. Искането трябва да бъде адресирано до Комисията (33). Искането трябва да съдържа цялата информация, която е от значение, включително: промени в дейността на дружеството, свързани с производството; продажби на вътрешния пазар и за износ във връзка, например, с промяната в наименованието или в структурите за производство и продажба. Комисията ще актуализира списъка на дружествата с индивидуални антидъмпингови мита, ако това е обосновано.
               
            
                  (229)
               
               
                  За да се осигури правилното прилагане на антидъмпинговите мита, антидъмпинговото мито за всички други дружества следва да се прилага не само за производителите износители, неоказали съдействие в настоящото разследване, но и за производителите, които не са осъществявали износ за Съюза по време на разследвания период.
               
            9.   ЗАКЛЮЧИТЕЛНИ РАЗПОРЕДБИ
      
      
                  (230)
               
               
                  В интерес на доброто административно обслужване Комисията ще прикани заинтересованите страни да представят коментари в писмена форма и/или да поискат изслушване от Комисията и/или от служителя по изслушванията при търговските процедури в рамките на определен срок.
               
            
                  (231)
               
               
                  Констатациите относно налагането на временните мита са временни и може да бъдат променени на окончателния етап от разследването,
               
            ПРИЕ НАСТОЯЩИЯ РЕГЛАМЕНТ:
      Член 1
      1.   Налага се временно антидъмпингово мито върху вноса на някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и „тесни ленти“), само горещовалцовани, неплакирани, нито покрити.
      Разглежданият продукт не включва:
      
                  —
               
               
                  продукти от неръждаеми стомани и от силициеви електротехнически (магнитни) стомани със зърнесто ориентирани структури,
               
            
                  —
               
               
                  продукти от инструментални стомани и от бързорежещи стомани,
               
            
                  —
               
               
                  продукти, ненавити, без релефни мотиви, с дебелина, превишаваща 10 mm, и с широчина 600 mm или повече, и
               
            
                  —
               
               
                  продукти, ненавити, без релефни мотиви, с дебелина 4,75 mm или повече, но непревишаваща 10 mm, и с широчина 2 050 mm или повече.
               
            Разглежданият продукт понастоящем е класиран в кодове по КН 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (код по ТАРИК 7225191090), 7225 30 90, ex 7225 40 60 (код по ТАРИК 7225406090), 7225 40 90, ex 7226 19 10 (код по ТАРИК 7226191090), 7226 91 91 и 7226 91 99 и е с произход от Китайската народна република.
      2.   Ставките на временното антидъмпингово мито, приложими към нетната цена франко границата на Съюза преди обмитяване на продукта, описан в параграф 1 и произведан от изброените по-долу дружества, са, както следва:
      
                  Държава
               
               
                  Дружество
               
               
                  Ставка на временното мито
               
               
                  Допълнителен код по TAРИК
               
            
                  КНР
               
               
                  Bengang Steel Plates Co., Ltd.
               
               
                  17,1 %
               
               
                  C157 
               
            
                  Handan Iron & Steel Group Han-Bao Co., Ltd.
               
               
                  13,2 %
               
               
                  C158 
               
            
                  Hebei Iron & Steel Co., Ltd. Tangshan Branch
               
               
                  13,2 %
               
               
                  C159 
               
            
                  Hebei Iron & Steel Co., Ltd. Chengde Branch
               
               
                  13,2 %
               
               
                  C160 
               
            
                  Zhangjiagang Hongchang Plate Co., Ltd.
               
               
                  22,6 %
               
               
                  C161 
               
            
                  Zhangjiagang GTA Plate Co., Ltd.
               
               
                  22,6 %
               
               
                  C162 
               
            
                  Други оказали съдействие дружества, изброени в приложение I
               
               
                  18,0 %
               
               
                  Вж. приложението
               
            
                  Всички други дружества
               
               
                  22,6 %
               
               
                  C999 
               
            3.   Индивидуалните митнически ставки, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която фигурира декларация с дата и подпис на служител на издалия фактурата субект, който служител посочва името и длъжността си, като текстът на декларацията се съставя по следния образец: „Аз, долуподписаният/ата, удостоверявам, че (обемът) от (разглеждания продукт), продаван за износ за Европейския съюз и обхванат от настоящата фактура, е произведен от (наименование и адрес на дружеството) (допълнителен код по ТАРИК) в (засегнатата държава). Декларирам, че информацията, предоставена в настоящата фактура, е пълна и вярна.“ Ако не бъде представена такава фактура, се прилага митото, приложимо за всички други дружества.
      4.   Допускането за свободно обращение в Съюза на посочения в параграф 1 продукт става след представянето на парична гаранция, равностойна по размер на временното мито.
      5.   Освен ако е предвидено друго, се прилагат съответните действащи разпоредби в областта на митническото облагане.
      Член 2
      1.   В срок от 25 календарни дни от датата на влизане в сила на настоящия регламент заинтересованите страни могат:
      
                  a)
               
               
                  да поискат оповестяване на основните факти и съображения, въз основа на които е приет настоящият регламент;
               
            
                  б)
               
               
                  да представят писмено своите коментари на Комисията; и
               
            
                  в)
               
               
                  да поискат да бъдат изслушани от Комисията и/или от служителя по изслушванията при търговските процедури.
               
            2.   В срок от 25 календарни дни от датата на влизане в сила на настоящия регламент страните, посочени в член 21, параграф 4 от Регламент (ЕС) 2016/1036 на Европейския парламент и на Съвета, могат да представят коментари относно прилагането на временните мерки.
      Член 3
      Настоящият регламент влиза в сила в деня след деня на публикуването му в Официален вестник на Европейския съюз.
      Член 1 се прилага за период от шест месеца.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 6 октомври 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 176, 30.6.2016 г., стр. 21.
      
         (2)  Считано от 20 юли 2016 г., този регламент бе заменен от Регламент (ЕС) 2016/1036 на Европейския парламент и на Съвета (кодифицирана версия).
      
         (3)  ОВ C 58, 13.2.2016 г., стр. 9.
      
         (4)  ОВ C 172, 13.5.2016 г., стр. 29, Известие за започване на антисубсидийна процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република.
      
         (5)  ОВ C 246/08, 7.7.2016 г., стр. 7, Известие за започване на антидъмпингова процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Бразилия, Иран, Русия, Сърбия и Украйна.
      
         (6)  Тези продукти не са включени въз основа на искане за изключване на продукт (вж. от съображение 29 нататък).
      
         (7)  Процесът на студено валцоване се определя като преминаване на листове или ленти, които преди това са били горещовалцовани и декапирани (травлени), през студени валци, т.е. под температурата на размекване на метала.
      
         (8)  Тези химични елементи, inter alia, са волфрам, молибден, хром и ванадий.
      
         (9)  Канада, Южна Африка, Тайланд, Индия, Малайзия, Мексико, Виетнам, Турция, Русия, Украйна и Бразилия.
      
         (10)  Регламент за изпълнение (ЕС) 2016/1328 на Комисията (ОВ L 210, 4.8.2016 г., стр. 20).
      
         (11)  Световна търговска организация, WT/DS132/R, 28 януари 2000 г., „Мексико — антидъмпингово разследване относно високофруктозния царевичен сироп (HFCS) с произход от САЩ — доклад на групата на съдебните заседатели“, т. 7.140, стр. 214. Групата на съдебните заседатели на СТО заяви следното: „за да се стигне до заключение, че е налице опасност от причиняване на съществена вреда за местна промишленост, която към настоящия момент не изглежда да претърпява вреда, въпреки въздействието на дъмпинговия внос по време на разследвания период, като предпоставка е необходимо да се придобие представа за актуалното състояние на промишлеността. Единствено фактът, че дъмпинговият внос ще нарасне и ще има неблагоприятно въздействие върху цените, не води ipso facto до заключението, че местната промишленост ще претърпи вреда — ако промишлеността е в много добро състояние или ако действат други фактори, дъмпинговият внос може да не представлява опасност от причиняване на вреда“.
      
         (12)  Решение на Съда от 7 април 2016 г. по дело C-186/14, т. 72, потвърждаващо Решение на Общия съд от 29 януари 2014 г. по дело T-528/09, Hubei Xinyegang Steel Co. Ltd срещу Съвет на Европейския съюз.
      
         (13)  World Steel in figures 2015 (Световният стоманодобив в цифри, 2015 г.), Световна стоманодобивна асоциация, стр. 14, http//www.worldsteel.org/publications/bookshop/product-details.~World-Steel-in-Figures-2015~PRODUCT~World-Steel-in-Figures-2015~.html.
      
         (14)  COM(2016) 155 final, Брюксел, 16.3.2016 г., Съобщение на Комисията до Европейския парламент, Европейския съвет, Съвета, Европейския икономически и социален комитет, Комитета на регионите и Европейската инвестиционна банка Стоманодобив: запазване на устойчивите работни места и растежа в Европа, стр. 2.
      
         (15)  ОИСР, DSTI/SU/SC(2015)8/Final, Дирекция за наука, технологии и иновации, Capacity developments in the world steel industry (Промяна на капацитета в световната стоманодобивна промишленост), таблица 1, стр. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (16)  Световна стоманодобивна асоциация, World Steel in figures 2016 (Световният стоманодобив в цифри, 2016 г.), таблица „Държави — основни производители на стомана през 2014 г. и 2015 г.“, стр. 9, http://www.worldsteel.org/media-centre/press-releases/2016/World-Steel-in-Figures-2016-is-available-online.html.
      
         (17)  ОИСР, Дирекция за наука, технологии и иновации (2015 г.): „Excess capacity in the global steel industry: the current situation and ways forward“ („Свръхкапацитет в стоманодобивната промишленост в световен мащаб: настоящото положение и перспективи“), Technology and Industry Policy Papers, № 18, издание на ОИСР, стр. 5 и 6. http://dx.doi.org/10.1787/5js65x46nxhj-en
      
         (18)  Изявление, представено от Dentons от името на Асоциацията на производителите на желязо и стомана в Китай (CISA) и нейните членове, Коментари в рамките на антидъмпинговата процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Китайската народна република, 21 март 2016 г., параграф 24, стр. 7.
      
         (19)  Статия на „Ройтерс“: China's zombie steel mills fire up furnaces, worsen global glut, http://in.reuters.com/article/china-steel-overcapacity-idINKCN0XI070.
      
         (20)  Статия на „Ройтерс“: BHP says over 50 million tonnes of steel capacity restarted in China, http://www.reuters.com/article/us-bhp-china-idUSKCN0YA09E.
      
         (21)  „June 2016 crude steel production“ („Производство на необработена стомана, юни 2016 г.“), издание на Световната стоманодобивна асоциация, медиен център, https://www.worldsteel.org/media-centre/press-releases/2016/June-2016-crude-steel-production0.html.
      
         (22)  Световна стоманодобивна асоциация, Steel Statistical Yearbook 2015 (Статистически годишник за стоманата за 2015 г.), таблица 1 на стр. 2 и таблица 13 на стр. 35, http://www.worldsteel.org/statistics/statistics-archive/yearbook-archive.html.
      
         (23)  В извадката са включени 679,4 милиона тона китайски износ на сходния продукт за 2015 г. и 343,8 милиона тона китайски износ на сходния продукт за първите 6 месеца на 2016 г.
      
         (24)  Worldsteel Short Range Outlook 2014 — 2015, Световна стоманодобивна асоциация, https://www.worldsteel.org/media-centre/press-releases/2015/worldsteel-Short-Range-Outlook-2015-2016.html.
      
         (25)  Вж. също така съображение 103 за лекия спад в наличностите на включените в извадката производители от Съюза като процент от производството.
      
         (26)  Вж. също така съображение 100 за лекия спад в наличностите на включените в извадката производители от Съюза като процент от производството.
      
         (27)  Статия „European steel producers on the offensive, but will price increases stick?“ на адрес http://blogs.platts.com/2016/04/05/european-steel-producers-on-offensive/.
      
         (28)  Световна стоманодобивна асоциация, The Chinese steel industry, A monthly update for world steel members, брой 115, юни 2016 г.
      
         (29)  Както е посочено в съображение 3, на 7 юли 2016 г. Комисията започна разследване във връзка с вноса на същия продукт с произход, inter alia, от Русия. Започването на процедура обаче не предрешава изхода от разследването.
      
         (*)  ОИСР, документ DSTI/SU/SC(2015)8/Final, Дирекция за наука, технологии и иновации, Capacity developments in the world steel industry (Развитие на капацитета в световната стоманодобивна промишленост), таблица 1, стр. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (**)  Световна стоманодобивна асоциация, Steel Statistical Yearbook 2015, таблица 1 на стр. 1 и 2 и таблица 13 на стр. 35, http://www.worldsteel.org/statistics/statistics-archive/yearbook-archive.html.
      
         (***)  ОИСР, документ DSTI/SU/SC(2015)8/Final, Дирекция за наука, технологии и иновации, Capacity developments in the world steel industry (Развитие на капацитета в световната стоманодобивна промишленост), таблица 1, стр. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (****)  Световна стоманодобивна асоциация, Steel Statistical Yearbook 2015 (Статистически годишник за стоманата за 2015 г.), таблица 1 на стр. 1 и 2 и таблица 13 на стр. 35, http://www.worldsteel.org/statistics/statistics-archive/yearbook-archive.html.
      
         (30)  Вж. Решение № 284/2000/ЕОВС на Комисията от 4 февруари 2000 г. за налагане на окончателно изравнително мито върху вноса на някои плосковалцовани продукти от желязо или от нелегирани стомани, с широчина 600 mm или повече, неплакирани, нито покрити, на рулони, само горещовалцовани, с произход от Индия и Тайван, за приемане на гаранциите, предложени от някои производители износители, и за прекратяване на процедурата по отношение на вноса с произход от Южна Африка (ОВ L 31, 2000 г., стр. 44), съображение 338.
      
         (31)  Вж. Регламент за изпълнение (ЕС) 2016/1328 на Комисията от 29 юли 2016 г. за налагане на окончателно антидъмпингово мито и окончателно събиране на временното мито, наложено върху вноса на някои студеновалцовани плоски продукти от стомана с произход от Китайската народна република и Руската федерация (ОВ L 210, 2016 г., стр. 1), съображение 156.
      
         (32)  McKinsey & Company, Laying the foundations for a financially sound industry („Полагане на основите на стабилна във финансово отношение промишленост“), документ, представен на заседанието на Комитета по стомана на ОИСР на 5 декември 2013 г., стр. 7.
      
         (33)  European Commission, Directorate-General for Trade, Directorate H, Rue de la Loi 170, 1040 Brussels, Belgium.
      
         ПРИЛОЖЕНИЕ
         
                     Държава
                  
                  
                     Наименование
                  
                  
                     Допълнителен код по ТАРИК
                  
               
                     КНР
                  
                  
                     Angang Steel Company Limited
                  
                  
                     C150 
                  
               
                     КНР
                  
                  
                     Inner Mongolia Baotou Steel Union Co., Ltd.
                  
                  
                     C151 
                  
               
                     КНР
                  
                  
                     Jiangyin Xingcheng Special Steel Works Co., Ltd.
                  
                  
                     C147 
                  
               
                     КНР
                  
                  
                     Shanxi Taigang Stainless Steel Co., Ltd.
                  
                  
                     C163 
                  
               
                     КНР
                  
                  
                     Shougang Jingtang United Iron & Steel Co., Ltd
                  
                  
                     C164 
                  
               
                     КНР
                  
                  
                     Maanshan Iron & Steel Co., Ltd
                  
                  
                     C165 
                  
               
                     КНР
                  
                  
                     Rizhao Steel Wire Co., Ltd.
                  
                  
                     C166 
                  
               
                     КНР
                  
                  
                     Rizhao Baohua New Material Co., Ltd.
                  
                  
                     C167 
                  
               
                     КНР
                  
                  
                     Tangshan Yanshan Iron and Steel Co., Ltd.
                  
                  
                     C168 
                  
               
                     КНР
                  
                  
                     Wuhan Iron & Steel Co., Ltd.
                  
                  
                     C156